ΕΦΗΜΕΡΙΔΑ ΤΩΝ ΕΙΔΙΚΩΝ ΔΥΝΑΜΕΩΝ: 2017\nΗ εφημερίδα μας σας εύχεται Καλές Γιορτές, με αγάπη, υγεία και ειρήνη σε όλο τον κόσμο. Αν είναι κάποιοι που ξέρουν τα αποτελέσματα και τα δεινά του πολέμου πολύ περισσότερο από όλους τους άλλους, είναι αυτοί που εξασκούνται συνεχώς για να τον αντιμετωπίσουν και είναι βέβαιο ότι είναι οι τελευταίοι που θα ήθελαν να ξεσπάσει.\nΠαρ' όλα αυτά, δυστυχώς δεν ζούμε σε κόσμο "αγγελικά πλασμένο" και έχουμε να κάνουμε με την πλεονεξία, το συμφέρον, το μίσος και την πάλη με το κακό. Γι' αυτό οι Ένοπλες δυνάμεις μας, χρειάζεται να είναι κατάλληλα εξοπλισμένες και εκπαιδευμένες, όχι απλά για να πολεμήσουν, δεν φτάνει μόνο αυτό, αλλά και να νικήσουν.\nΕυχόμαστε από τα βάθη της καρδιάς μας να είναι πάντα ικανές με αιχμή του δόρατος τις Ειδικές Δυνάμεις μας.\nΧρόνια Πολλά σε όλους και σε όλες!!\nΑναρτήθηκε από Ανιχνευτής στις 10:49:00 π.μ. Δεν υπάρχουν σχόλια : Σύνδεσμοι σε αυτήν την ανάρτηση\nΑφιέρωμα για τα 75 Χρόνια από την ίδρυση του Ιερού Λόχου Μέσης Ανατολής\nΑλεξιπτωτιστές του Ιερού Λόχου (Φωτογραφία Αρχείου)\nΜέσα σε συγκινητικό κλίμα, υπό την αιγίδα του ΓΕΣ, έλαβε χώρα στο Πολεμικό Μουσείο, την Τετάρτη, 22 Νοεμβρίου 2017, η πανηγυρική εκδήλωση για την επέτειο των 75 χρόνων από την ίδρυση του Ιερού Λόχου Μέσης Ανατολής, κατά την διάρκεια της οποίας τιμήθηκαν οι ζώντες Ιερολοχίτες.\nΚατά την διάρκεια αυτής της εκδήλωσης, στην οποία παρέστη η ηγεσία του ΓΕΣ, αλλά και εκπρόσωποι των άλλων κλάδων των Ενόπλων Δυνάμεων, όπως και ακόλουθοι αμύνης του Ηνωμένου Βασιλείου, της Γαλλίας και άλλων χωρών, εκτός από τον ομιλητή στρατηγό Κόρκα, ο οποίος είχε την τιμητική του, μίλησε και ο Βρετανός ιστορικός ερευνητής κ. Άλαν Όγκντεν, συγγραφέας ενός πρόσφατου βιβλίου περί της δράσης των SBS και του Ιερού Λόχου στο Αιγαίο και προβλήθηκε τμήμα από ένα νέο ντοκιμαντέρ, που γυρίστηκε ειδικά για τον Ιερό Λόχο.\nΣτη μνήμη και προς τιμήν όλων των πολεμιστών ανδρών του Ιερού Λόχου, αναδημοσιεύουμε ένα πολύ παλαιό άρθρο, της 10ετίας του '50, απόσπασμα από το βιβλίο "Έλληνες και ξένοι κατάσκοποι στην Ελλάδα" όπου με μυθιστορηματικό τρόπο, ο συγγραφέας, Γιάννης Β. Ιωαννίδης, περιγράφει την πτώση των αλεξιπτωτιστών Ιερολοχιτών, στη Σάμο, το 1943.\nΚάνοντας μια σύντομη εισαγωγή στο θέμα θα περιγράψουμε συνοπτικά την κατάσταση που επικρατούσε εκείνη την χρονική περίοδο στο Αιγαίο.\nΌλα ξεκίνησαν τον Σεπτέμβριο του 1943, μετά την συνθηκολόγηση των Ιταλών με τις συμμαχικές δυνάμεις, εγκαταλείποντας τον "Άξονα". Προέκυψε κενό για τα νησιά που ως τότε βρίσκονταν υπό ιταλική κατοχή, το οποίο προσπάθησαν οι σύμμαχοι να καλύψουν προλαβαίνοντας την αντίδραση των Γερμανών. Εκτός από τα Δωδεκάνησα, οι Ιταλοί κατείχαν τότε την Λέρο, που αποτελούσε σημαντική ναυτική βάση τους και την Σάμο. Έτσι με εντολή του Τσώρτσιλ, υπήρξε έντονη κινητικότητα στην αποστολή βρετανικών στρατιωτικών δυνάμεων οι οποίες θα ενίσχυαν την άμυνα των ιταλοκρατούμενων νησιών σε συνεργασία με τους Ιταλούς, αλλά θα αποτελούσαν και βάσεις εξορμήσεως για την προσβολή εχθρικών δυνάμεων και ζωτικών περιοχών τόσο σε άλλα κατεχόμενα από Γερμανούς νησιά, όσο και στην ηπειρωτική χώρα στην Ελλάδα και στα Βαλκάνια.\nΩς τότε, οι όποιες στρατιωτικές επιχειρήσεις στο νοτιοανατολικό Αιγαίο γίνονταν κατά κανόνα από βρετανικές δυνάμεις, προς εξευμενισμό των Τούρκων, με τους οποίους οι Βρετανοί ευρίσκονταν σε μυστικές διαπραγματεύσεις, προκειμένου να τους προσελκύσουν στη συμμαχία με δέλεαρ τα Δωδεκάνησα, ή την παραχώρηση κάποιων απ' αυτά, μετά το τέλος του πολέμου.\nΤον Οκτώβριο του 1943 όμως, μετά την δυσμενή εξέλιξη της κατάστασης, χρειάσθηκε η άμεση ενίσχυση των μικρών φρουρών της Λέρου και της Σάμου, υπό τον φόβο της γερμανικής επέμβασης. Έτσι το Στρατηγείο Μέσης Ανατολής, αποφάσισε την ενίσχυση της Λέρου με την βρετανική ταξιαρχία 234 και τη Σάμο, (η οποία δεν ανήκε στα Δωδεκάνησα και επομένως δεν υπήρχε η διστακτικότητα να μην "δυσαρεστήσουν" τους Τούρκους), και με τον ελληνικό Ιερό Λόχο. Η διεύθυνση των επιχειρήσεων σ' αυτά τα δύο νησιά θα γινόταν από ανεξάρτητη διοίκηση με έδρα τη Λέρο.*\nΗ πρώτη υλοποίηση της απόφασης για χρησιμοποίηση ελληνικών τμημάτων στις επιχειρήσεις του Αιγαίου έγινε τον Οκτώβριο του 1943. Στις 28 του μηνός μία περίπολος του Ιερού Λόχου, η περίπολος Ζαχαράκη, αποβιβαζόταν κατ' αρχήν στη Λέρο, επ' ωφελεία του τοπικού Βρετανού διοικητού.\nΠαράλληλα, ο Ιερός Λόχος συγκροτήθηκε σε δύο τμήματα.* Ένα τμήμα 200 ανδρών με τους εκπαιδευμένους ως αλεξιπτωτιστές και το δεύτερο τμήμα με μη αλεξιπτωτιστές, δυνάμεως 114 ανδρών. Το πρώτο τμήμα των αλεξιπτωτιστών, το οποίο προφανώς για λόγους κέρδους χρόνου αποφασίσθηκε να ριφθεί με αλεξίπτωτα, επιβιβάσθηκε σε βρετανικά αεροσκάφη στις 29 Οκτωβρίου 1943 στο αεροδρόμιο του Καΐρου με προορισμό την Σάμο, ενώ το δεύτερο μεταφέρθηκε εκεί με βρετανικά αντιτορπιλικά , με ενδιάμεσο σταθμό το λιμάνι της Λέρου.\nΟι αλεξιπτωτιστές, (μέσα στους οποίους ήταν και νεαρός τότε Κόρκας), στις 30 και 31 Οκτωβρίου, χωρισμένοι σε δύο ομάδες έκαναν διαδοχικά τη ρίψη τους με άσχημες καιρικές συνθήκες, με αποτέλεσμα 21 τραυματισμούς εκ των οποίων οι 5 σοβαρά.* Αυτό ήταν το πρώτο ελληνικό επιχειρησιακό άλμα (και μέχρι στιγμής το μοναδικό) σε περίοδο πολέμου.\nΑς αφήσουμε όμως την αφήγηση του άρθρου, με την μυθιστορηματική παραστατικότητά της να ξετυλίξει την ιστορία.\n"...Δεν ήταν παρά λίγα λεπτά που είχαν ξεκινήσει. Η ώρα ήταν πέντε και τέταρτο το απόγευμα και πετούσαν σ' ένα ύψος, κάπου τέσσερεις χιλιάδες πόδια πάνω από τη θάλασσα. Αποτελούσαν τα πληρώματα πέντε μεταγωγικών αγγλικών αεροπλάνων, που μετέφεραν τους πρώτους 100 αλεξιπτωτιστάς. Ήταν όλοι Έλληνεςκαι θάπεφταν στην Ελλάδα απόψε τη νύχτα. Προορισμός τους η Σάμος Ήταν το μόνο που γνώριζαν από την αποστολή τους. Και αυτό το έμαθαν, τη στιγμή ακριβώς που άρχισαν να απογειώνονται απ' τ' αεροδρόμιο "Κάϊρο Γουέστ"...\nΉταν ένα μεγάλο τμήμα του Ιερού Λόχου. Οι περισσότεροί τους αξιωματικοί, από κάθε όπλο, είχαν εκπαιδευτεί σκληρά για παρόμοιες επιχειρήσεις. Άλλοι εκατό Έλληνες αλεξιπτωτισταί, υπό τον αντισυνταγματάρχη Τριανταφυλλάκο, θα απογειώνονταν από το ίδιο αεροδρόμιο είκοσι τέσσερεις ώρες αργότερα. Συγχρόνως ένα τρίτο τμήμα, υπό τον αντισυνταγματάρχη Μεσσηνόπουλο, είχε ξεκινήσει ήδη και ερχόταν με πλοίο. Η ώρα της "ενιαίας" δράσεως είχε υπολογιστεί με κάθε λεπτομέρεια.\nΤα μεταγωγικά εξακολουθούσαν το δρόμο τους. Διέσχιζαν τώρα τον ορίζοντα, πάνω από την μολυβένια "πλάτφορμ", αριστερά από τα τουρκικά παράλια. Αν και φθινόπωρο - 30 Οκτωβρίου 1943 - ο καιρός ήταν μάλλον καλός. Και καθώς είχε αρχίσει να νυχτώνει, η αστροφεγγιά βοηθούσε τους Βρεταννούς πιλότους, που οδηγούσαν τα πέντε αεροσκάφη στον προορισμό τους. Ο συνταγματάρχης Τσιγάντες, ο θρυλικός αρχηγός του Ιερού Λόχου, ήταν ο επικεφαλής των αλεξιπτωτιστών. Σε όλο το διάστημα σχεδόν του ταξιδιού τους, διηγόταν όμορφες ιστορίες. Ο αντισυνταγματάρχης Α. Καλλίνσκης, διάβαζε ένα μυθιστόρημα. Και ο Βρεταννός πολεμικός ανταποκριτής έλυνε σταυρόλεξα. Χαρακτηριστική εικόνα θα 'λεγε κανείς, περιπάτου.\nΚι' όμως έτσι που ήταν όλοι τους δεμένοι δεξιά και αριστερά της "Ντακότας", με τ' αλεξίπτωτα στην πλάτη και με τις κουβέρτες τυλιγμένες στα πόδια, έδιναν την εντύπωση παράξενων "κλόουν" που ετοιμάζονταν για το "πήδημα του θανάτου" σε τσίρκο. Αλλ' η νύχτα είχε προχωρήσει αρκετά. Είχαν η΄δη αφήσει προ πολλού την Κύπρο και βρισκόντουσαν τώρα στο ύψος του Καστελλόριζου. Ο Άγγλος ασυρματιστής - στο αεροπλάνο του Τσιγάντε - που βγήκε μια στιγμή από την καμπίνα του, τους πληροφόρησε ότι προσέγγιζαν στη Ρόδο. Οι Ιερολοχίτες αισθάνθηκαν μια ανείπωτη χαρά να τους πνίγει. Πετούσαν πάνω από την πατρίδα. Πάνω από τα σμαραγδένια νησιά του Αιγαίου...\nΕκείνη τη στιγμή, κάποιος ξέσπασε σε λυγμούς. Όλοι γύρισαν και τον κοίταξαν περίεργοι. Γρήγορα όμως κατάλαβαν σε τι οφείλοταν το κλάμμα του και συμμερίστηκαν τη συγκίνησή του. Ήταν ένας Δωδεκανήσιος, που είχε δραπετέψει από το νησί του το 1941 και κατατάχθηκε στον ελεύθερο στρατό της Μ. Ανατολής. Ο Βρεταννός σύνδεσμος Ρίτσαρντ Λή - που ακολουθούσε τον Ιερό Λοχο σε όλες του τις επιχειρήσεις και ήταν αγαπητός σε όλους - έβαλε το χέρι στον ώμο του.\n- Μην κλαις, του είπε. Σε λίγο το Αιγαίο θα είναι ελεύθερο, δικό σας πάλι. Και σας αξίζει, γιατί εσείς οι Έλληνες είσαστε ηρωικός λαός....\nΣτο μεταξύ, τ' αεροπλάνα είχαν φτάσει πάνω από τη Σάμο. Αυτό το κατάλαβαν από το κόκκινο λαμπιόνι που άναψε εσωτερικά. Σε λίγα λεπτά έπρεπε να πηδήσουν. Σε λίγο θα πατούσαν την Ελληνική γη. Ήταν πια περασμένες εννέα. Με κάποια ενδόμυχη νευρικότητα άρχιζαν να ετοιμάζονται για την κάθοδο. Καθένας χωριστά, έρριξε από μια τελευταία ματιά στο αλεξίπτωτό του. Έλεγξαν τους κρίκους και τα σχοινιά. Όλοι και όλα ήταν έτοιμα. Μα κάθε στιγμή που περνούσε τους φαινόταν αιώνας. Αισθάνονταν παράξενα. Οι περισσότεροι νόμιζαν πως είχαν βουτηχτεί σε ατμόλουτρο κι' έβγαιναν ξαφνικά στον αέρα...\nΈνα ελαφρό ρίγος διέτρεχε τώρα το κορμί τους. Οι σκέψεις τους πετούσαν στ' αγαπημένα τους πρόσωπα. Όμως οι έλικες των αεροπλάνων τους συνέφεραν γρήγορα. Και την ίδια στιγμή το κόκκινο λαμπιόνιέσβυσε και άναψε το πράσινο. Αυτό σήμαινε ότι έπρεπε μέσα σ' ελάχιστα δευτερόλεπτα και οι είκοσι αλεξιπτωτισταί από κάθε αεροπλάνο να έχουν βρεθεί έξω από τις "Ντακότες". Όλοι τους έκανα το σταυρό τους.\n- Έτοιμοι! ακούστηκε η βροντερή φωνή του Τσιγάντε. Καλή τύχη παιδιά...\nΜα την απάντηση των άλλων δεν την άκουσε, γιατί είχε ριχτεί κιόλας πρώτος στο κενό, που τον κατάπιε μέσα στο σκοτάδι του. Κι' έπεφτε για πρώτη φορά χωρίς εκπαίδευση, χωρίς να έχει κάνει ούτ' ένα μάθημα για την επικίνδυνη αυτή δουλειά. Για οποιονδήποτε άλλον, το πήδημα αυτό θα ήταν αληθινή αυτοκτονία. Μα για τον Χριστόδουλο Τσιγάντε, έγινε παιχνιδάκι. Σταθερός σαν ακροβάτης, βρισκόταν κιόλας πάνω από το πεδίο προσγείωσης. Καμμιά άλλη λαχτάρα δεν αισθανόταν μέσα του, εκτός από εκείνη που ένοιωθε ότι σε λίγο θα πατούσε το αγαπημένο χώμα της πατρίδας.\nΑμέσως σχεδόν πίσω του, σαν τα πουλιά που ξεφεύγουν από την φωλιά τους, άρχισαν να ξεχύνωνται από τις "Ντακότες" οι τολμηροί σύντροφοί του: Ο Καλλίνσκης, ο Μάραντος, ο Παπαδόπουλος, ο Ρήγας, ο Κάντας, ο Καραμανλής, ο Βαρδουλάκης, ο Κουρκούτας, ο Καραδήμος, ο Βάμβας, ο Οικονομίδης ο Τόμπρας, ο Παπαφιλίππου, ο Οικονομάκος, ο Σιαπκαράς, ο Κατσίκας, ο αεροπόρος Ζερβουδάκης, εκατό παλληκάρια το όλο, εκατό ελευθερωταί, από τους τριακόσιους δεκατέσσερεις που θα συγκεντρωνόντουσαν την επομένη στη Σάμο. Κι' ολοένα χαμήλωναν προς την γη...\nΣε μια πεδιάδα, σ' ελάχιστη απόσταση από την πόλη του Βαθέος, τους περίμενε ο Βρεταννός ταγματάρχης Νταγκ - που βρισκόταν στο νησί από πολλές μέρες πριν - για να τους υποδεχτεί. Είχαν ανάψει ολόγυρα μεγάλα "τρίγωνα" φωτιάς, για να ξέρουν τ' αεροπλάνα πού θα έριχναν το πολύτιμο φορτίο τους και για να βρουν τα σημεία προσγείωσεώς τους οι αλεξιπτωτισταί. Τους πρώτους που είδε μπροστά του ο ταγματάρχης ήταν ο Τσιγάντες και ο Καλλίνσκης. Ύστερα ακολούθησαν και οι άλλοι, ο ένα πίσω από τον άλλο, που έκαναν τον σταυρό τους και φιλούσαν δακρυσμένοι το χώμα. Η στιγμή ήταν πολύ συγκινητική. Μόνο όσοι έζησαν αυτές τις στιγμές μπορούν να καταλάβουν τι ένοιωθαν αυτοί οι "άγγελοι τ' ουρανού" - όπως γράφει στο ημερολόγιό του ο υπολοχαγός Αντώνης Ρήγας - που έφεραν μαζί τους το πρώτο μήνυμα της απελευθερώσεως....\nΑμέσως γύρω τους σχηματίστηκε αλυσίδα από Άγγλους και Ιταλούς στρατιώτες, που βρισκόντουσαν εκεί ως "συνεργαζόμενοι". Οι τελευταίοι, κάπου εφτά χιλιάδες, υπό τον στρατηγό Σολταρέλλι, είχαν παραδοθεί σχεδόν άνευ όρων στους λίγους Βρετανούς που είχαν προηγηθεί του Ιερού Λόχου. Μα οι Άγγλοι δεν τους αφόπλισαν, πιστεύοντας ότι θα βοηθούσαν τις συμμαχικές δυνάμεις, σε περίπτωση που οι Γερμανοί θα επιχειρούσαν να καταλάβουν τη Σάμο. Με την εμφάνιση δε των Ιερολοχιτών, η πίστη τους έγινε πεποίθηση.\n"Όλοι ανεθάρρησαν - αναφέρει στις αναμνήσεις του ο ακάματος μητροπολίτης Σάμου Ειρηναίος - επίστευσαν ότι δεν θα δυνηθούν πλέον οι Γερμανοί να καταλάβουν την νήσον, διότι δεν θα ήθελαν να διακινδυνεύσουν την απώλειαν μεγάλων στρατιωτικών δυνάμεων δια κατάληψιν μιας νήσου αποκέντρου, επί της οποίας υπήρχαν 7.000 Ιταλοί τεχνικώς αρτίως ωργανωμένοι, 1.500 αντάρται συγκροτημένοι εις τακτικόν στρατόν και περί τους τριακόσιους Άγγλους στρατιωτικούς" (σ.σ. και ο Ιερός Λόχος)\nΜα οι Γερμανοί δεν ήταν από τους ανθρώπους που παραδίδονταν εύκολα. Η θέλησή τους ήταν ατσάλινη και την πτώση της Ιταλίας, παρ' όλη τη δίνη που τους επέφερε, δεν την χαρακτήρισαν παρά "ως απλό πολεμικό επεισόδιο".\n"Ήταν έτοιμοι πάντα έτοιμοι - γράφει ο Τσώρτσιλ στ' απομνημονεύματά του - να υποστούν το χειρότερο, χωρίς αυτό όμως να σημαίνει ότι μπορούσε να αναχαιτίσει τη χειμαρώδη ορμή τους κατά το ελάχιστο". Αυτοί ήταν οι Γερμανοί σε κάθε πολεμική τους εκδήλωση. Πώς ήταν λοιπόν δυνατόν να εγκαταλείψουν το Αιγαίο στα χέρια των συμμάχων;\nΌπως όμως και αν είχαν τα πράγματα, τα πρώτα τμήματα του Ιερού Λόχου, είχαν πατήσει στη Σάμο, αποφασισμένα να θυσιασθούν για τη νίκη. Τ' αυτοκίνητα που θα τους μετέφεραν στο Βαθύ ήταν έτοιμα για να τους παραλάβουν. Ανάμεσά τους όμως ήταν και μερικοί τραυματίες, που είχαν πληγωθεί κατά την πτώση τους: Ο λοχαγός Λουμάκος, ο υπολοχαγός Κάντας, ο ανθυπολοχαγός Κολοκοτρώνης, ο Ξηράκης , ο Στρατηγός, και πέντε άλλοι ακόμη. Είχαν κτυπήσει στα χέρια και στα πόδια, πάνω στα βράχια καθώς έπεφταν.\nΤους μετέφεραν γρήγορα σ' ένα πρόχειρο ιατρείο, τους έδεσαν τα τραύματα και τους υποχρέωσαν να παραμείνουν ακίνητοι. Αλλ' ήταν η μόνη περίπτωση που δεν ήθελαν να υπακούσουν.\n- Δεν ήρθαμε εδώ γι' ανάπαυση, έλεγαν. Γιατί μας υποχρεώνετε να μείνουμε στο κρεβάτι; Οι "γρατζουνιές" μας είναι ασήμαντες και μπορούμε να περπατήσουμε καλύτερα απ' τους άλλους που δεν έπαθαν τίποτα.\n- Θα σας κρατήσω εγώ συντροφιά, τους πείραζε ο Βρεταννός σύνδεσμος Ρίτσαρντ Λη. Ελάτε, πάρτε από μια σοκολάτα και ησυχάστε σαν... καλά παιδιά! Έτσι δεν θα σας τιμωρήσει η μαμά σας...\nΠάντα σε τέτοιες περιπτώσεις ο Λη, ήξερε να πείθει τους άλλους με το κέφι του και το αστείρευτο χιούμορ\nΠραγματικά την καθωρισμένη ώρα, φάνηκαν πάλι οι πέντε "Ντακότες" στον κατασκότεινο ουρανό του νησιού. Πλημμύρισαν οι καρδιές από συγκίνηση, καθώς ακούστηκε ο βόμβος τους να ζωηρεύει. Ο Τσιγάντες, που βρισκόταν επί τόπου, έδωσε διαταγή ν' ανάψουν αμέσως τα φωτεινά "τρίγωνα" επί του εδάφους, ώστε να μηχάσουν τ' αεροπλάνα τα σημεία αποβιβάσεως. (σ.σ. εννοεί ρίψεως)\nΤα είδαν από ψηλά οι Βρεταννοί πιλότοι και ειδοποίησαν τους αλεξιπτωτιστάς με το κόκκινο και πράσινο λαμπιόνι τους. Η στιγμή της καθόδου είχε φτάσει.\n- Γκουντ λακ! έλεγε σε κάθε έναν που έπεφτε στο κενό, ο Άγγλος που τους συνόδευε. Καλή τύχη μπόυς...\nΟι αλεξιπτωτισταί, άρχισαν πάλι να κατεβαίνουν, σαν "μανιτάρια" που φύτρωσαν έξαφνα στο κατασκότεινο στερέωμα. Ο Καζακόπουλος, ο Δημόπουλος, κι' όλα τ' άλλα παλληκάρια, που αποτελούσαν το δεύτερο τμήμα του Ιερού Λόχου, πατούσαν κιόλας τη γη. Η υποδοχή που τους έγινε ήταν θερμή. Φιλιά, αγκαλιές, δάκρυα. Ο Τσιγάντες που στεκόταν δίπλα στον Ρίτσαρντ Λη, γύρισε και κοίταξε ανήσυχος.\n- Είδες πουθενά τον Τριανταφυλλάκο; τον ρώτησε. Εγώ δεν τον βλέπω. Κι' όμως έπρεπε να είναι απ' τους πρώτους εδώ. Τι να συμβαίνει άραγε;\nΜε δυνατό χτυποκάρδι, έτρεξε ανάμεσα στους άντρες του και τους ρώτησε. Μα κανείς δεν ήξερε να του εξηγήσει. Ο αντισυνταγματάρχης βρισκόταν στην πρώτη "Ντακότα" κι' ήταν ο πρώτος που είχε πηδήσει στο κενό όταν δόθηκε το σύνθημα της καθόδου. Από κει και πέρα όμως δεν τον ξανάδαν. Ο Τσιγάντες άρχισε τώρα ν' ανησυχεί πραγματικά. Φοβόταν προ παντός κανένα απρόοπτο, κανένα μοιραίο δυστύχημα. Αμέσως τότε έδωσε εντολή να σχηματιστούν μικρές ανιχνευτικές ομάδες και να σκορπίσουν προς όλα τα σημεία και όπου μπορούσε να είχε παρασυρθεί ο τολμηρός αξιωματικός.\nΠουθενά όμως. Κι' όσο περνούσε η ώρα χωρίς να παρουσιάζεται, τόσο και η ανησυχία άρχισε ν' απλώνει τα φτερά της.Ένα κακό προαίσθημα κυριαρχούσε τώρα στις ψυχές των αλεξιπτωτιστών, ένα προαίσθημα που τους έφερε δάκρυα στα μάτια. Στο μεταξύ επέστρεψαν οι ανιχνευταί χωρίς αποτέλεσμα.Ο αρχηγός του Ιερού Λόχου, βαθύτατα λυπημένος για τον ανέλπιστο χαμό του συντρόφου του, ήταν έτοιμος να δώσει το σήμα αναχωρήσεως, αφήνοντας επί τόπου μερικούς άντρες για να εξακολουθήσουν τις έρευνές τους. Έξαφνα όμως, φάνηκε ο Τριανταφυλλάκος, να έρχεται από το βάθος ενός αγρού.\nΤον είδαν οι άλλοι και έτρεξαν κοντά του. Ο Τσιγάντες τον πλησίασε συγκινημένος.\n- Ζεις; Είσαι καλά; τον ρώτησε. Τι 'ναι αυτό που κρατάς;\nΟ "χαμένος" αντισυνταγματάρχης γέλασε εύθυμα.\n- Ένα κομμάτι Ελλάδα κύριε διοικητά! αποκρίθηκε. Είναι μια "χιλιάρα" σαμιώτικο κρασί! Το ξέρω σας έβαλα σ' ανησυχία, πρόστεσε σοβαρός. Μα δεν μπορούσα να κάνω διαφορετικά...\nΚαι τους εξήγησε το πάθημά του: Ο άνεμος τον είχε παρασύρει μακρυά από το πεδίο προσγειώσεως και έπεσε στην αυλή ενός σπιτιού. Οι άνθρωποι που το κατοικούσαν ταράχτηκαν στην αρχή, γιατί δεν ήξεραν τι είδους επισκέπτης ήταν αυτός που "κατέβηκε" απ' τον ουρανό. Όταν όμως κατάλαβαν πως ήταν Έλληνας αξιωματικός τον περιποιήθηκαν - γιατί με την πτώση του είχε χτυπήσει λίγο στο κεφάλι και ζαλιζόταν - τον κράτησαν εκεί σχεδόν με την βία, του έστρωσαν τραπέζι και τον φόρτωσαν κατόπιν τη "χιλιάρα" το κρασί "για τ' άλλα παιδιά".\n-Πώς μπορούσα να χαλάσω την καρδιά τους; πρόστεσε στο τέλος χαμογελώντας. Πάμε τώρα να τα... κοπανίσουμε.\nΓια να τα κοπανίσουν όμως έπρεπε να υπάρχει καιρός. Αλλ' ο Ιερός Λόχος δεν είχε πια ούτε λεπτό στη διάθεσή του. Ήταν ανάγκη να καταλάβουν όλα τα επίκαιρα σημεία του νησιού. Η βρεταννική Μυστική Υπηρεσία της Σάμου, είχε λάβει πληροφορίες από τις αντίστοιχες υπηρεσίες των Αθηνών, ότι οι Γερμανοί ετοίμαζαν στον Πειραιά πολλά μεταγωγικά πλοία για να κάνουν αποβάσεις στα καταληφθέντα νησιά. Μεγάλες δυνάμεις του στρατού ήταν έτοιμες για την "μάχη του Αιγαίου". Συγχρόνως οι ίδιες πληροφορίες ανέφεραν ότι η Λουφτβάφε θα συμμετείχε οπωσδήποτε στη μάχη αυτή. Ήδη πολλά βομβαρδιστικά αεροπλάνα, προερχόμενα από Γιουγκοσλαβία, είχαν πλημμυρήσει τα αεροδρόμια της Αττικής. Απ' αυτά είχαν φύγει ήδη για τη Ρόδο τριάντα τρία.\nΟ Τσιγάντες, εμπειροπόλεμος καθώς ήταν, διαισθάνθηκε ότι κάθε άλλο παρά ευχάριστη ήταν η κατάσταση. Αμέσως έδωσε διαταγή ένα τμήμα να καταλάβει την περιοχή Τηγανίου κι' άλλο ένα να μεταφερθεί στους Μυτηλινιούς. Το μόνο κακό στην περίπτωση αυτή, ήταν ότι οι εκατόν δεκατέσσερεις άντρες, υπό τον αντισυνταγματάρχη Φ. Μεσσηνόπουλο, που ερχόντουσαν με το πλοίο, δεν είχαν φτάσει ακόμη. Για ποιό λόγο όμως, αφού η ώρα της αποβάσεως είχε καθοριστεί με ακρίβεια;\nΑλλ' ένα σήμα, που έφτασε έπειτα από μερικές ώρες στη διοίκηση του Ιερού Λόχου, ανέφερε τη δραματική τους περιπέτεια: Η νηοπομπή που συνόδευε τους Έλληνες κομάντος - αποτελείτο από το καταδρομικό "Ωρόρα", το αντιτορπιλλικό "Μπελβουάρ" και από άλλα τρία βρεταννικά πολεμικά - ζύγωνε πια να μπει στο Αιγαίο. Όταν όμως έφτασε στην πολεμική του ζώνη, κατά τη μία το μεσημέρι, έκανε την εμφάνισή του ένα γερμανικό αναγνωριστικό, που διέγραψε μερικούς κύκλους πάνω από τα σκάφη. Ήταν ο προπομπός. Δεν πέρασε πολλή ώρα, όταν ο θόρυβος τριών "Στούκας" γέμισε την ατμόσφαιρα. Η μάχη που θ' άρχιζε - αυτό αντελήφθηκαν αμέσως οι επιβαίνοντες των πλοίων - θα γινόταν κάτω από δυσμενείς γι' αυτούς συνθήκες: Ο ήλιος, που ήταν αντίθετος προς τα πυροβόλα των πολεμικών, εμπόδιζε τους πυροβολητάς να σκοπεύσουν. Κι' οι Γερμανοί, που φρόντιζαν επίτηδες να έχουν τον ήλιο πίσω τους, έπεφταν ακάθεκτοι εναντίον των συμμαχικών.\nΕικόνα από το άρθρο που δημοσιεύτηκε σε εφημερίδα της εποχής.\nΑνήσυχοι, ξαφνιασμένοι οι Ιερολοχίτες, βρέθηκαν στο κατάστρωμα του πλοίου τους και κατέλαβαν θέσεις. Μαζί με τον αντισυνταγματάρχη Μεσσηνόπουλο ήταν ο υπίλαρχος Πέτρος Καβούρης, οι υπολοχαγοί Δημ. Χορς και Νίκος Καίσαρης, οι ανθυπολοχαγοί Ρήγας Ρηγόπουλος, Ν. Ψάλτης,Α. Δασκαλούδης, Κ. Αντωνόπουλος, Γ. Κοράκης και Θάνος Δημητριάδης, οι ανθυπίλαρχοι Ν. Αθανασίου και Σταύρος Σταύρου, οι ανθυπασπισταί Γιάννης Φουριώτης και Γ. Ραχιώτης, ο λοχίας Κώστας Παπαδάκης κι' ένα σωρό ακόμη παλληκάρια του Ιερού Λόχου.\nΟι επιθέσεις των "Στούκας" σε αλλεπάλληλα κύματα, κράτησαν πολλές ώρες. Οι Γερμανοί πιλότοι κατέβαιναν χαμηλά πάνω από τα πλοία και τα πολυβολούσαν, τα χτυπούσαν με λύσσα. Μια στιγμή κατόρθωσαν να πλήξουν το καταδρομικό "Ωρόρα", επί του οποίου εσημειώθησαν - όπως ανέφερε η πρώτη έκθεση που μεταδόθηκε από τον ασύρματο - σαρανταπέντε νεκροί και τραυματίες. Το καταδρομικό άρχισε να χάνει ταχύτητα. Ο κυβερνήτης του αντελήφθη ότι δεν μπορούσε πια ν' ακολουθήσει τη συνοδεία. Γύρισε λοιπόν πίσω για την Αλεξάνδρεια κι' άφησε τ' αντιτορπιλλικά να συνεχίσουν μόνα τους τον αγώνα. Πάνω στο κατάστρωμα του "Μπελβουάρ" βρισκόντουσαν μερικοί άντρες του Ιερού Λόχου, που βοηθούσαν τους Άγγλους πυροβολητάς.\nΦαίνεται όμως ότι τα "Στούκας" τα 'χαν βάλει πείσμα να το καταποντίσουν. Πολλές φορές κατέβαιναν σε ύψος μόλις είκοσι μέτρων, εξαπολούσαν τις βόμβες τους και το "γάζωναν" με τα πολυβόλα τους. Αλλ' ο Βρεταννός κυβερνήτης ήταν πραγματικός δεξιοτέχνης. Το αντιτορπιλλικό ελισσόταν με τέτοια επιτηδειότητα και τόση ταχύτητα, ώστε όλες οι γερμανικές προσπάθειες να έχουν αποτυχία. Ωστόσο ένα απ' αυτά, κατάφερε να κατεβεί πολύ χαμηλά. Και καθώς οι κινητήρες του έκαναν δαιμονισμένο θόρυβο, οι άντρες του καταστρώματος νόμιζαν ότι θα "έξυνε" το κατάρτι του καραβιού. Σε μια τέτοια ακριβώς στιγμή, άφησε να πέσει η βόμβα. Όσοι είδαν το φοβερό εκείνο μηχάνημα του θανάτου να "ξεκρεμιέται" από τη θέση του, πίστεψαν ότι τα πάντα θα τελείωναν μέσα σ' ελάχιστα δευτερόλεπτα.\nΣυνέβη όμως κάτι εκπληκτικό: Η βόμβα τρύπησε τα δύο καταστρώματα, πέρασε το"καρρέ" όπου ήταν συγκεντρωμένοι οι αξιωματικοί του Ιερού Λόχου και δίχως να εκραγεί, πήγε και σφηνώθηκε στη μέση ακριβώς της κεντρικής αποθήκης των πυρομαχικών! Αν το γεγονός αυτό δεν αναφερόταν στην υπ' αριθμ. 1358/43 επίσημη έκθεση του Βρεταννικού Βασιλικού Ναυτικού, θα νόμιζε κανείς ότι είναι ένα από τα πολλά "ευρήματα" που εμφανίζουν οι σκηνοθέτες ταινιών του ναυτικού πολέμου. Κι' όμως σ' αυτό το σημείο, η πραγματικότητα ξεπέρασε τη φαντασία.\nΣτο μεταξύ ο ήλιος άρχισε να βασιλεύει. Οι πυροβοληταί του "Μπελβουάρ", μπορούσαν τώρα να σκοπεύσουν καλύτερα. Αλλ' η φθινοπωρινή νύχτα κατέβηκε γρήγορα, το σκοτάδι απλώθηκε ολόγυρα και τα τρία γερμανικά αεροπλάνα, αφού έριξαν και τις τελευταίες τους βόμβες χωρίς αποτέλεσμα, εξαφανίστηκαν μέσα στη γκρίζα ομίχλη του πελάγους. Η γαλήνη τύλιξε πάλι το Αιγαίο. Τίποτε άλλο δεν ακουγόταν, εκτός από τις μηχανές των πολεμικών που τραβούσαν τώρα ολοταχώς για τη Λέρο. Εκεί απεβίβασαν τους Ιερολοχίτες σώους και αβλαβείς. Αμέσως όμως τους παρέλαβαν μερικά καΐκια για να τους μεταφέρουν στη Σάμο. Όλοι αισθάνονταν ένα είδος κρυφής ευτυχίας για την ανέλπιστη σωτηρία τους.\n- Μας προφύλαξε η Μεγαλόχαρη απ' το χαμό! έλεγε κάθε τόσο ο υπίλαρχος Πέτρος Καβούρης στους συντρόφους του. Μόνο σε θαύμα της χρωστάμε τη ζωή μας...\nΕνώ όμως κατευθύνονταν προς τη Σάμο, ένα βρεταννικό υποβρύχιο που περιπολούσε σε κείνα τα νερά, πήρε διαταγή να παρακολουθήσει τη συνοδεία. Κάποια στιγμή το υποβρύχιο έφτασε πολύ κοντά τους και ο υπεύθυνος των καϊκιών, που δεν είχε ειδοποιηθεί, κατελήφθει από πραγματική σύγχυση. Κι' ήταν πολύ φυσικό. Γιατί ανύποπτος καθώς ήταν, νόμισε ότι το υποβρύχιο ήταν γερμανικό κι' αναλογίστηκε τις συνέπειες. Οι Ιερολοχίτες ειδοποιήθηκαν να είναι έτοιμοι: Στο πρώτο σήμα που θα τους έδινε, έπρεπε να πέσουν όλοι στη θάλασσα, για να μη βρεθούν μέσα στα πλεούμενά τους όταν θ' ανατινάζονταν απ' τις τορπίλλες. Και το υποβρύχιο ολοένα πλησίαζε. Ο υπεύθυνος ήταν έτοιμος πια να δώσει την εντολή να ριχτούν όλοι οι άντρες του στο νερό...\nΆξαφνα όμως τα μάτια έλαμψαν χαρούμενα. Το σκάφος άρχισε να μεταδίδει το συμμαχικό σήμα. Ζητωκραυγές ακούστηκαν από παντού, φωνές και τραγούδια. Από τη στιγμή εκείνη και ώσπου να φτάσουν στη Σάμο, δεν σημειώθηκε κανένα άλλο δυσάρεστο επεισόδιο. Όταν έφτασαν στο νησί, τους υποδέχτηκαν συγκινημένοι ο Χρ. Τσιγάντες, οι άλλοι αξιωματικοί του Ιερού Λόχου, οι Άγγλοι και πλήθος νησιωτών. Η αλήθεια είναι ότι δεν περίμεναν πια να τους ξαναδούν. Τους είχαν για πάντα χαμένους. Κι' ενώ η χαρά βασίλευε στην ψυχή όλων, οι Γερμανοί κατέστρωναν τα πιο σκοτεινά τους σχέδια για να καταλάβουν τη Σάμο.\nΓιάννης Β. Ιωαννίδης\nΚαι με αυτό το άρθρο, ολοκληρώνουμε τ' αφιερώματα για την επέτειο των 75 χρόνων από την ίδρυση του Ιερού Λόχου Μέσης Ανατολής. Η ιστορική μνήμη πρέπει να παραμένει ζωντανή.\n* ΓΕΣ/ΔΙΣ "Ο Ελληνικός Στρατός στη Μέση Ανατολή (1941-1945) Ελ Αλαμέιν-Ρίμινι Αιγαίο. σελ. 155 έως 157\nΑναρτήθηκε από Ανιχνευτής στις 8:54:00 μ.μ. Δεν υπάρχουν σχόλια : Σύνδεσμοι σε αυτήν την ανάρτηση\nΕκδήλωση για τον «ΙΕΡΟ ΛΟΧΟ» στο Πολεμικό Μουσείο\nO κύκλος της σειράς προγραμματισμένων εκδηλώσεων για τη συμπλήρωση των 75 χρόνων από την ίδρυση του «ΙΕΡΟΥ ΛΟΧΟΥ», που περιέλαβε, μεταξύ άλλων, την πραγματοποίηση του Στρατιωτικού Τριάθλου με τίτλο «Μαραθώνιος Άθλος – ΙΕΡΟΣ ΛΟΧΟΣ» και το Μνημόσυνο Υπέρ Πεσόντων Ιερολοχιτών στο Μνημείο ΙΕΡΟΥ ΛΟΧΟΥ στο Πεδίο του Άρεως, θα ολοκληρωθεί με εκδήλωση ιστορικού περιεχομένου στο Πολεμικό Μουσείο Αθηνών, την Τετάρτη 22 Νοεμβρίου 2017 και ώρα 17:30. Η εκδήλωση θα περιλάβει, μεταξύ άλλων:\n- Έκθεση φωτογραφικού και μουσειακού υλικού.\n- Πρώτη Προβολή Ντοκιμαντέρ με θέμα: «ΙΕΡΟΣ ΛΟΧΟΣ – Ιστορία ενός Θρύλου».\n- Βράβευση των εν ζωή Ιερολοχιτών.\n- Βράβευση Εθνοφυλάκων.\nΑναρτήθηκε από Ανιχνευτής στις 1:31:00 μ.μ. Δεν υπάρχουν σχόλια : Σύνδεσμοι σε αυτήν την ανάρτηση\nΟ "άσχημος Νίκος"\nΗ είσοδος στον στίβο εμποδίων των αμερικανικών ειδικών δυνάμεων Nasty Nick. (Πηγή φωτογραφίας)\n"Nasty Nick"!(Άσχημος Νίκος) Έτσι ονομάζουν τον στίβο εμποδίων τους (έναν από αυτούς) οι Αμερικανοί πρασινοσκούφηδες .\nΣύμφωνα με την ιστορία τους, το όνομα το πήρε από έναν υπολοχαγό τους, τον Τζέιμς Νίκολας "Νικ" Ρόουε (James Nickolas "Nick" Rowe), o οποίος κατά τη διάρκεια της υπηρεσίας του στο Βιετνάμ, συνελήφθη από τους Βιετκόνγκ και παρέμεινε αιχμάλωτος επί 5 χρόνια πριν δραπετεύσει και σωθεί τελικά λίγο πριν τον εκτελέσουν.\nΉταν αυτός που στη συνέχεια ίδρυσε και το γνωστό σχολείο τους Επιβίωσης-Διαφυγής SERE, (Survival, Evasion, Resistance and Escape)\nNasty Nick (Πηγή φωτογραφίας)\nΟ στίβος αυτός που βρίσκεται στο στρατόπεδο Μακάλ (Camp Mackall) στην πολιτεία της Β. Καρολίνας, θεωρείται ο πιο δύσκολος στίβος εμποδίων του αμερικανικού στρατού με μήκος περίπου 2 χιλιόμετρα όπου οι εκπαιδευόμενοι πρέπει να διέλθουν από 20 δύσκολα εμπόδια.\nEμπόδια αυτοπεποίθησης και εθισμού στο ύψος και σε κλειστούς, σκοτεινούς υπόγειους χώρους. Απαιτούν πολύ καλή φυσική κατάσταση και κυρίως δυνατά χέρια, αφού σχεδόν στο σύνολό τους χρειάζεται κάποιος ν' αναρριχηθεί. Γι' αυτό και δίνουν μεγάλη έμφαση στη γύμναση του άνω μέρους του κορμού.\nΤεχνική διέλευσης υπάρχει, αλλά πάντα αφήνουν τους εκπαιδευόμενους να βρίσκουν τον δικό τους καλύτερο τρόπο διέλευσης. Ο Nasty Nick είναι το "ιερό μέρος" των αμερικανικών ειδικών δυνάμεων και εκεί διοργανώνονται πολλές αθλητικές δραστηριότητες και αγώνες.\nNasty Nick (Πηγή)\nΑξιοσημείωτο είναι ότι πέραν του κράνους προστασίας, που φέρεται από τους εκπαιδευόμενους, κανένα άλλο μέτρο ασφαλείας δεν υπάρχει όπως δίκτυα ή στρώματα κλπ, γύρω από το κάθε εμπόδιο αναρρίχησης. Μόνο πριονίδι, που κατά τα λεγόμενα των "παλαιών", ελάχιστα προστατεύει, ίσως από τους πολύ άσχημους τραυματισμούς.\nΑλλά ας προσέξουμε κάτι. Ένας στίβος εμποδίων ή μάχης πρέπει να εξυπηρετεί κάποιο σκοπό. Και ο σκοπός είναι, η βελτίωση της φυσικής κατάστασης, η αύξηση της αυτοπεποίθησης, η δημιουργία αγωνιστικού πνεύματος και γενικά η απόκτηση μαχητικής ικανότητας. Και αυτό φαίνεται να το έχουν πετύχει εκεί!\nΌσους στίβους εμποδίων και αν έχουμε, αν δεν τους χρησιμοποιούμε κατάλληλα, είναι σαν μην υπάρχουν!\nΔείτε στο βίντεο που ακολουθεί χαρακτηριστικά στιγμιότυπα διέλευσης.\n70 Χρόνια Ειδικές Δυνάμεις\nΑπό τον Αύγουστο του 1945, ενώ ήταν επικείμενη η διάλυση του Ιερού Λόχου Μέσης Ανατολής, ο τότε Συνταγματάρχης Ιππικού και Ιερολοχίτης Ανδρέας Καλλίνσκης υπέβαλε στο ΓΕΣ, πρόταση διατήρησης ενός μικρού πυρήνα εμπειροπόλεμου προσωπικού, με σκοπό να δημιουργηθεί σε δεύτερο χρόνο, μια "Δύναμη Καταδρομών" της οποίας χαρακτηριστικό γνώρισμα θα ήταν ο συνδυασμός των δυνατοτήτων που παρουσίασε στις επιχειρήσεις του Αιγαίου ο Ιερός Λόχος, όπως και οι Βρετανοί SAS και SBS, δηλαδή εκτέλεση καταδρομικών ενεργειών από ξηρά, θάλασσα και αέρα. Εκείνη τη χρονιά, ενώ όλοι στην στρατιωτική ιεραρχία συμφώνησαν ως προς την ιδέα, δεν προχώρησαν στην υλοποίηση.\nΤο 1946, όταν άρχισαν οι αντάρτες του "Δημοκρατικού Στρατού Ελλάδας" (ΔΣΕ) (όπως μετεξελίχθηκε τότε ο ΕΛΑΣ ) να προσβάλουν στην ύπαιθρο χώρα με μεγάλη ευκολία και επιτυχία τις δυνάμεις ασφαλείας και του στρατού της νόμιμης κυβέρνησης της χώρας και να τις κατανικούν, όλοι κατάλαβαν ότι κάτι διαφορετικό έπρεπε να γίνει! Έπρεπε με κάθε τρόπο να επιτευχθεί η ασφάλεια και να κερδηθεί η εμπιστοσύνη του ταλαιπωρημένου άμαχου πληθυσμού που, πριν προλάβει ν' ανασάνει από το τέλος της γερμανικής κατοχής, άρχισε να σφίγγεται και να πληγώνεται ξανά, από τον χειρότερο αδελφοκτόνο πόλεμο.\nΟι αντάρτες στελεχώνονταν και με έμπειρους αξιωματικούς και υπαξιωματικούς, που ανήκαν παλιότερα στον ελληνικό στρατό, με πλούσια πολεμική δράση! Ξεκίνησαν με τον τρόπο που ήξεραν, σαν αντάρτες, με πολλά και ταυτόχρονα κτυπήματα του συμβατικού νεοσύστατου και "άψητου" εθνικού στρατού, αλλά και της χωροφυλακής. Κέρδιζαν σχεδόν παντού!\nΤότε ο Σχης Καλλίνσκης, που υπηρετούσε στο ΓΕΣ, στη Διεύθυνση Πεζικού, το καλοκαίρι του 1946, υπέβαλε ξανά νέα πρόταση οργάνωσης ανεξάρτητων Λόχων Ορεινών Καταδρομών, (ΛΟΚ) ώστε κατάλληλα εκπαιδευμένοι, να μπορούν να ενεργούν με τις ανταρτικές μεθόδους και να προσβάλουν τους αντάρτες όπου τους βρίσκουν. Ο σκοπός της συγκρότησής τους ήταν να πετύχουν τρία πράγματα:\nΝα ακολουθούν από κοντά τους αντάρτες και να συλλέγουν πληροφορίες\nΝα τους προσβάλουν αιφνιδιαστικά και να τους αφαιρέσουν την πρωτοβουλία κίνησης\nΝα δημιουργήσουν αίσθημα ασφάλειας στον πληθυσμό\nΈτσι τον Δεκέμβριο του 1946, εκδόθηκε η διαταγή του ΓΕΣ που καθόριζε τη συγκρότηση των πρώτων 40 ανεξάρτητων Λόχων Ορεινών Καταδρομών, που έμειναν στην ιστορία γνωστοί σαν ΛΟΚ! Αυτοί κατανεμήθηκαν στις περιοχές ευθύνης των τότε Σωμάτων Στρατού όπως παρακάτω:\nΑ' ΣΣ οι 1ος έως 10ος ΛΟΚ\nΒ' ΣΣ οι 11ος έως 25ος ΛΟΚ\nΓ' ΣΣ οι 26ος έως 40ος ΛΟΚ\nΗ αλήθεια είναι ότι αν και η πρόθεση ήταν καλή, η πολύ λίγη εκπαίδευση (μόνο ενός μηνός) σε αντικείμενα Καταδρομών δεν ήταν αρκετή για να τους μετατρέψει σε αποτελεσματικούς μαχητές! Επίσης δεν έγινε σωστή επιλογή προσωπικού και κυρίως στελεχών, που θα έπρεπε να προέρχονται οπωσδήποτε από αυτούς που πολέμησαν στη Μ. Ανατολή και ειδικότερα από τον Ιερό Λόχο! Και το κυριότερο, τέθηκαν υπό την διοίκηση σχηματισμών ή και μονάδων, των οποίων οι διοικητές και οι επιτελείς, είχαν άγνοια της τακτικής χρησιμοποιήσης τέτοιων τμημάτων, με αποτέλεσμα να τους χρησιμοποιούν σε στατικές αποστολές ασφαλείας και φρούρησης.\nΔυστυχώς τ' αποτελέσματα των προσπαθειών δεν ήταν τ' αναμενόμενα, πλην ελαχίστων εξαιρέσεων. Ο Καλλίνσκης τότε, τον Μάρτιο του 1947, πρότεινε τον ανασχηματισμό των Δυνάμεων Καταδρομών, με άμεση εποπτεία τους από το ΓΕΣ, μέσω μιας νέας Υποδιεύθυνσης Μονάδων Ορεινών Καταδρομών, ΥΜΟΚ, όπως την ονόμασαν, που θα ήταν ενσωματωμένη στη Διεύθυνση Πεζικού. Οι ανεξάρτητοι ΛΟΚ θα διαλύονταν, πλην τεσσάρων, των 32, 36, 39 και 40 ΛΟΚ που είχαν καλά αποτελέσματα στην περιοχή επιχειρήσεων του Γ' ΣΣ. Τελικά σ' αυτούς συμπεριλήφθηκε και ο 14 ΛΟΚ.\nΔημιουργήθηκαν οι πρώτες Μοίρες Καταδρομών, των οποίων την διεύθυνση είχε η ΥΜΟΚ με πρώτο διευθυντή τον Συνταγματάρχη Καλλίνσκη. Η ΥΜΟΚ, ήταν υπεύθυνη για την επιλογή προσωπικού και συγκρότηση μονάδων, για τις κατευθύνσεις εκπαιδεύσεως και για την εκπόνηση οδηγιών επί της ορθής τακτικής χρησιμοποίησης των ΛΟΚ.\nΟι πρώτοι 20 νέοι ΛΟΚ, συγκροτήθηκαν τον Μάρτιο του 1947 μετά από αυστηρή επιλογή και εκπαιδεύθηκαν στο Χαϊδάρι (μετέπειτα ΚΕΒΟΠ) με μέριμνα των παλαιών Ιερολοχιτών και την υποστήριξη Βρετανών συμμάχων SAS. Από τον Απρίλιο του 1947, άρχισε να λειτουργεί το Κέντρο Εκπαιδεύσεως Μονάδων καταδρομών (ΚΕΜΚ) στη Βουλιαγμένη, από το οποίο πέρασαν όλοι οι Καταδρομείς που τοποθετήθηκαν στις Μοίρες ΚΔ κατά τη διάρκεια του πολέμου.\nΤο έμβλημά τους, ήταν παρόμοιο με αυτό που έφεραν οι Βρετανοί κομάντος κατά τον 2ο ΠΠ, δηλαδή άγκυρα, με ένα τόμιγκαν και πτέρυγες αλεξιπτωτιστού, για να υποδηλώνουν τις επιχειρήσεις που μπορούν ν' αναλαμβάνουν, από αέρα, θάλασσα και ξηρά.\nΠερισσότερες λεπτομέρειες για την συγκρότηση των Δυνάμεων Καταδρομών και την εξέλιξη των Ειδικών Δυνάμεων του Σ.Ξ., όπως είναι σήμερα, μπορείτε να διαβάσετε στην ιστοσελίδα της Διεύθυνσης Ειδικών Δυνάμεων του ΓΕΣ.\nΈτσι μπορούμε να πούμε ότι οι πρώτες μονάδες , οι Μοίρες Καταδρομών, ιδρύθηκαν τελικά το 1947. Αυτή τη χρονιά, συμπληρώνονται 70 χρόνια από την ίδρυση των πρώτων αυτών μονάδων.\nΠαράλληλα έκλεισαν και τα 75 χρόνια από ιδρύσεως του Ιερού Λόχου, για την επέτειο του οποίου το ΓΕΣ, μέσω της 13ης ΔΕΕ, έχει οργανώσει ποικίλες δραστηριότητες. Στις 22 Νοεμβρίου 2017, κλείνουν οι εκδηλώσεις με ομιλία του στρατηγού Κόρκα στο Πολεμικό Μουσείο και την προβολή ενός νέου ντοκιμαντέρ με την ιστορία του.\nΓια τα 70 χρόνια κάτι ετοιμάζει η ΔΕΔ, που πιστεύω ότι θα ανακοινωθεί σε λίγες ημέρες. Το 2017, εκτός από έτος της εφεδρείας, μπορεί χωρίς λάθος να χαρακτηρισθεί και έτος των Ειδικών Δυνάμεων.\nΆγημα Ελλήνων του Συνδέσμου Ελλήνων Βατραχανθρώπων – 8η Μαραθώνια Λαμπαδηδρομία\nH Μαραθώνια Λαμπαδηδρομία του Συνδέσμου Ελλήνων Βατραχανθρώπων , το πρώτο Σάββατο κάθε Οκτωβρίου, αποτελεί πλέον ένα θεσμό, που ήδη διανύει το 8ο έτος, μια ετήσια ευκαιρία να τρέξουμε μαζί, ομαδικά κι όχι ανταγωνιστικά, αθλούμενοι σε αυτό που λείπει στον Ελληνισμό, στην ΕΝΟΤΗΤΑ , αναζητώντας τις αξίες, που ενέπνευσαν τους μαχητές της Μάχης του Μαραθώνα, σε έναν τιτάνιο αγώνα αυτοθυσίας!\nΗ μοναδική 8η Μαραθώνια Λαμπαδηδρομία του ΑΓΗΜΑΤΟΣ ΕΛΛΗΝΩΝ του Συνδέσμου Ελλήνων Βατραχανθρώπων, στις 7 Οκτωβρίου 2017, τα είχε όλα: Ήλιο στην αρχή, καταρρακτώδη βροχή στη μέση, μια πανέμορφη νύχτα στη συνέχεια, μία καταπληκτική ομάδα βατραχανθρώπων του ΣΕΒ, καταδρομέων των ομάδων ΚΕΑΠ και ΟΔΕΥΩ, εθελοντές, δρομείς, νέους , ώριμους, αλλά και παλιούς και πολύπειρους μαραθωνοδρόμους, ένα 16χρονο , έναν Ισλανδό, που μας είδε και ενώθηκε μαζί μας από το Καλλιμάρμαρο ως το Μαραθώνα και μια κατακόκκινη ομάδα εθελοντών – Σαμαρειτών του Ελληνικού Ερυθρού Σταυρού με τον φίλο εκπαιδευτή τους, που αποτέλεσαν τους φύλακες της διαδρομής, μαζί με τους αστυνομικούς της τροχαίας Αττικής, που μας τίμησαν με τη συνοδεία τους.\nΤο Μουσείο Μαραθώνιου Δρόμου στο Μαραθώνα με τους φιλόξενους εκπροσώπους του Δήμου, αποτέλεσε για άλλη μία φορά ιδανική κατάληξη ενός δρόμου, στον οποίο μαζί αναζητήσαμε και πάλι μυστικές απαντήσεις, βαθιά κρυμμένες μέσα μας και στην ιστορία των Ελλήνων, που εξηγούν χωρίς λόγια το δρόμο της επιτυχίας στην αιώνια ανθρώπινη πάλη για ελευθερία και ευτυχία.\nΑποτελεί μία εμπειρία , που όλοι πρέπει να ζήσετε είτε ως δρομείς, ακόμη και για μέρος της διαδρομής, είτε ως εθελοντές συνοδοί είτε για ζήσετε τη γιορτή στο τέλος του Μαραθωνίου, στο καταπληκτικό Μουσείο Μαραθώνιου Δρόμου.\nΑναρτήθηκε από Ανιχνευτής στις 7:09:00 μ.μ. 1 σχόλιο : Σύνδεσμοι σε αυτήν την ανάρτηση\nΗ λάμψη της λόγχης!\nΣτις 5 τα ξημερώματα της 28 Οκτωβρίου 1940, λίγο πριν αρχίσει να φωτίζει και πριν εκπνεύσει το τελεσίγραφό τους, οι Ιταλοί εκδήλωσαν την πρώτη επίθεσή τους κατά των ελληνικών φυλακίων προκαλύψεως της ελληνοαλβανικής μεθορίου στον τομέα Πίνδου, με υποστήριξη πυροβολικού κι όλμων. Μισή ώρα αργότερα, εισέβαλαν και στην Ήπειρο.\nΔεν αιφνιδίασαν κανέναν. Ήταν αναμενόμενο και αναπόφευκτο. Τι έγινε όμως στην Πίνδο, όπου οι Ιταλοί χρησιμοποίησαν επίλεκτες δυνάμεις τους;\nΗ επίλεκτη 3η Μεραρχία αλπινιστών (Julia) με 2 διοικήσεις συντάγματος ( 6 τάγματα πεζικού), 2 μοίρες ορεινού πυροβολικού (6 πυροβολαρχίες), μια ίλη ιππικού και ένα λόχο Αλβανών, είχε συνολική δύναμη περίπου 10.800 ανδρών. Αυτή ήταν η πρώτη που προχώρησε μέσα στο ελληνικό έδαφος και προσπάθησε να διεισδύσει μέσα από τις βαθιές γραμμές του ορεινού εδάφους, κατανέμοντας τις δυνάμεις της σε 5 φάλαγγες επιπέδου τάγματος ενώ χρησιμοποίησε μια διλοχία την οποία «έσπασε» σε 4 ακόμη μικρότερες φάλαγγες διείσδυσης, για να καλύπτει το αριστερό πλευρό της.\nΗ Μεραρχία αυτή, βρισκόταν στην Αλβανία από τον Απρίλιο του 1939. Ήταν απόλυτη ενήμερη για την μορφολογία του εδάφους και τις καιρικές συνθήκες που επικρατούσαν στην περιοχή και είχε την την κατάλληλη οργάνωση, σύνθεση, εξοπλισμό και εκπαίδευση.\nΗ αποστολή της ήταν να φτάσει όσο πιο γρήγορα μπορούσε στο Μέτσοβο, ώστε να αποκόψει της δυνάμεις της ελληνικής 8ης (VIII) μεραρχίας και γενικά την Ήπειρο, από την δυτική Μακεδονία.\nΣχεδιάγραμμα επιχειρήσεων για τη Μάχη της Πίνδου από αρχείο ΓΕΣ/ΔΙΣ. Οι παραστάσεις επεξηγούνται στο υπόμνημα. Οι ημερομηνίες των γεγονότων κατά περιοχή αναγράφονται δίπλα από την αντίστοιχη συνθηματική παράσταση. Φαίνονται καθαρά οι κατευθύνσεις επιθέσεως των φαλάγγων που συγκρότησε η μεραρχία Τζούλια για να διεισδύσει στο ελληνικό έδαφος, όπως και η αμυντική διάταξη και οι ενέργειες του αποσπάσματος Πίνδου. (σχ. 1)\nΤρεις ήταν οι κύριες κατευθύνσεις επιθέσεως των Ιταλών:\n- Αετομηλίτσα – Επταχώρι\n- Πυρσόγιανη – Κεράσοβο\n- Γκόλιο - Κόνιτσα\nΑπέναντι σ’ αυτή την επίλεκτη μεραρχία, στον τομέα της Πίνδου, βρισκόταν ένα απόσπασμα (επιπέδου Συντάγματος), υπαγόμενο στο Τμήμα Στρατιάς Δυτικής Μακεδονίας (ΤΣΔΜ), με έδρα του στρατηγείου στην Κοζάνη.\nΤο απόσπασμα αυτό, με διοικητή τον συνταγματάρχη Δαβάκη, είχε δύναμη περίπου 2.000 ανδρών και περιλάμβανε 2 τάγματα του 51 Συντάγματος πεζικού, μια ορειβατική πυροβολαρχία των 75 χιλ., ένα ουλαμό ορειβατικού πυροβολικού συνοδείας των 65 χιλ., δύο όλμους και ένα ουλαμό ιππικού. Επιπλέον διέθετε μια διμοιρία διαβιβάσεων και ένα λόχο ημιονηγών.\nΤο 51 Σύνταγμα, ήταν επιστρατεύομενο. Τα δύο πρώτα τάγματα είχαν επιστρατευθεί στις 26 Αυγούστου στα Τρίκαλα και είχαν προωθηθεί στο Επταχώρι, στο διάστημα από 1 έως 10 Σεπτεμβρίου. Το τρίτο επιστρατεύθηκε στις 15 Οκτωβρίου και το πρωί της 28 Οκτωβρίου 1940, έφτασε στην έδρα του αποσπάσματος στο Επταχώρι.\nΗ ζώνη ευθύνης του, εκτεινόταν από τον Σμόλικα μέχρι το βόρειο Γράμμο με ανάπτυγμα σε ευθεία γραμμή, περίπου 35 χιλιόμετρα.\nΗ αποστολή του αποσπάσματος, που είχε αναπτυχθεί σε ιδιαίτερα δύσβατο και ορεινό έδαφος, ήταν να διατηρήσει τον σύνδεσμο μεταξύ του ΤΣΔΜ (ΙΧ μεραρχία) δεξιά και της VIII μεραρχίας Ηπείρου αριστερά, να εξασφαλίζει τα πλευρά και των δύο και να απαγορεύει στον εχθρό τις διαβάσεις Πίνδου.\nΑυτό θα το έκανε, διατηρώντας όσο μπορούσε την αρχική γραμμή αμύνης της μεθορίου και στη συνέχεια, ανάλογα με την τακτική κατάσταση και την πίεση, θα επιβράδυνε τον αντίπαλο, καταλαμβάνοντας προσχεδιασμένες τοποθεσίες αμύνης προς τα οπίσω, μέχρις ότου οι δυνάμεις ενισχύσεως να καταφθάσουν για να αναχαιτίσουν την εχθρική επίθεση.\nΟι αμυντικές τοποθεσίες του αποσπάσματος από εμπρός προς τα πίσω (δείτε το σχεδιάγραμμα 1) ήταν:\n- Υψ. Καταφύκι - Υψ. Κιάφα – Σταυρός – Οξυά – Μόλιστα - Τσομπάνι (Κύρια τοποθεσία αμύνης)\n- Κόζακας – Επάνω Αρένα – Σιουμουλάζαρη – Γύφτισσα (2η τοποθεσία)\n- Μυρόβλητος – Κάτω Αρένα – Ταμπούρι – Σμόλικας (3η τοποθεσία)\nΤο απόσπασμα, είχε κατανείμει τις δυνάμεις του σε 3 υποτομείς:\nΣχεδιάγραμμα επιχειρήσεων του 1ου (δεξιού) και 2ου (κεντρικού)υποτομέα του αποσπάσματος Πίνδου. Ο δεξιός υποτομέας, άντεξε την εχθρική επίθεση. Οι ημερομηνίες των γεγονότων κατά περιοχή αναγράφονται δίπλα από την αντίστοιχη συνθηματική παράσταση. (σχ. 2)\nΣτον πρώτο υποτομέα με έδρα το Παλαιοχώρι, είχε 2 λόχους, 2 διμοιρίες πολυβόλων και 2 πυροβόλα στη γραμμή Αγ. Ζαχαρίας - Φαρμάκι.\nΣτον δεύτερο υποτομέα με έδρα το χωριό Οξυά, είχε τρεις λόχους και 4 διμοιρίες πολυβόλων στη γραμμή Κιάφα – Σταυρός – Πυρσόγιαννη, με προωθημένα φυλάκια μέχρι την μεθόριο, μια πυροβολαρχία των 75 χιλ. νότια από το χωριό Θεοτόκος και τον ουλαμό Ιππικού στο χωριό Στράτσανη.\nΟ τρίτος υποτομέας με έδρα το χωριό Κάντζικο περιλάμβανε 2 λόχους και 2 διμοιρίες πολυβόλων στην Καστάνιαννη και στη Μόλιστα και ένα λόχο στο ύψωμα Τσομπάνι, που συνδεόταν με το τάγμα Κονίτσης της 8ης (VIII) μεραρχίας.\nΗ εφεδρεία του αποσπάσματος, ένας λόχος, βρισκόταν στη Ζέρμα και είχε διαθέσει από μια διμοιρία στην Αετομηλίτσα και στην Οξυά. Όταν έφτασε και το τρίτο τάγμα το πρωί της 28ης Οκτωβρίου στο Επταχώρι, διετάχθη να στείλει ένα λόχο στον Πρίασπο και ένα στον Προφ. Ηλία Επταχωρίου.\nΧάρις στην έντονη δραστηριότητα του διοικητού του αποσπάσματος Σχη Δαβάκη, οργανώθηκε δύο μήνες πριν από την επίθεση, η εξόχως ορεινή πρώτη αμυντική τοποθεσία με εντατική εργασία τόσο των στρατιωτών, όσο και των χωρικών της περιοχής χωρίς να εξαιρούνται οι γυναίκες και τα παιδιά. Ανοίχθηκαν δρομολόγια επικοινωνίας και κατασκευάσθηκαν γεφύρια.\nΤο μεγάλο εμπόδιο λοιπόν των Ιταλών αλπινιστών στην επίτευξη του στόχου τους, ήταν το απόσπασμα Δαβάκη. Γι αυτό δέχτηκε ισχυρή επίθεση, ειδικά στο κέντρο της αμυντικής τοποθεσίας του 2ου υποτομέα του.\nΕκεί δέχθηκαν την επίθεση δύο ιταλικών ταγμάτων, υποστηριζομένων από τα πυρά δύο πυροβολαρχιών. Η άμυνα των ελληνικών τμημάτων κράτησε μέχρι το απόγευμα. Στις έξι (18.00) ώρα, συμπτύχθηκαν στη γραμμή Μούκα – Σιουμουλάζαρη, ενώ λίγο βορειότερα μια διμοιρία ανέβηκε στην κορυφή της Κιάφας, αντιμετωπίζοντας όχι μόνο τον εχθρό, αλλά και το ισχυρό κρύο. Αυτή τη διμοιρία τελικά την ανέλαβε υπό διοίκηση ο πρώτος υποτομέας, ο οποίος αντιμετώπισε με επιτυχία την ιταλική διλοχία που τους επιτέθηκε χωρίς υποστήριξη πυροβολικού και έτσι κράτησε τις θέσεις του.\nΣχεδιάγραμμα επιχειρήσεων 3ου (αριστερού ή νότιου) υποτομέα του αποσπάσματος Πίνδου. (σχ. 3)\nΝοτιότερα στον τρίτο υποτομέα, επιτέθηκε ένα ολόκληρο (το 9ο) σύνταγμα αλπινιστών. Το δεξιό του τομέα έκανε σύμπτυξη προς Ταμπούρι, χωρίς να μπορέσει να κρατήσει τη γραμμή Γύφτισσα – Λειβάδια, όπως ήταν η εντολή του αποσπάσματος, λόγω της ισχυρής πίεσης και της ορμής της ιταλικής επίθεσης. Ο λόχος Μολίστης κράτησε, αποκρούοντας τις επιθέσεις των Ιταλών.\nΈτσι πέρασε η ημέρα της 28ης Οκτωβρίου 1940 στον τομέα της Πίνδου, με τους Ιταλούς αλπινιστές να έχουν διεισδύσει και τους Έλληνες να «αμύνονται του πατρίου εδάφους».\nΣτις 29 Οκτωβρίου 1940, η ιταλική επίθεση συνεχίστηκε με ιδιαίτερη σφοδρότητα κατά του κεντρικού και νότιου υποτομέα. Οι Ιταλοί χρησιμοποιώντας την τακτική διεισδύσεως μέσα από βαθιές γραμμές του εδάφους, παρέκαμπταν ελληνικές αμυντικές τοποθεσίες κάνοντας υπερκέραση και προσπαθώντας να διεισδύσουν όσο μπορούσαν πιο βαθιά στο ελληνικό έδαφος. Έτσι ανάγκαζαν τα ελληνικά τμήματα που κινδύνευαν ν' αποκοπούν, να συμπτύσσονται προς τα οπίσω. Το βράδυ της 29 Οκτωβρίου, το απόσπασμα Πίνδου, κατείχε σταθερά τα υψώματα Κιάφα και Σκάλα στα δεξιά του, ενώ στο κέντρο και νότια, επί της γραμμής Επάνω Αρένα - Μούκα - Πάτωμα - Σιουμουλάζαρη - Ταμπούρι - Μόλιστα, η κατάσταση ήταν συγκεχυμένη.\nΣτις 30 Οκτωβρίου, οι Ιταλοί, βλέποντας ευόδωση του στόχου τους στον κεντρικό και νότιο τομέα, συνέχισαν με πίεση και πείσμα την επίθεσή τους. Τα ελληνικά τμήματα κατέβαλαν μεγάλη προσπάθεια να συγκρατήσουν την εχθρική επιθετική ορμή, για όσο περισσότερο χρόνο μπορούσαν. Ο διοικητής του αποσπάσματος, έχοντας προσωπική αντίληψη της άσχημης κατάστασης στην οποία είχαν περιέλθει οι δυνάμεις του μετά από διήμερο σκληρό και άνισο αγώνα, αποφάσισε την σύμπτυξή τους πίσω από την γραμμή Σαμαρίνα - Κούτσουρο - Τσούκα, η οποία στο μεταξύ είχε επανδρωθεί από ενισχύσεις που είχαν διατεθεί στον τομέα της Πίνδου. Το απόσπασμα Πίνδου, που για τρεις συνεχείς ημέρες δέχθηκε την επίθεση μιας ολόκληρης επίλεκτης μεραρχίας Ιταλών αλπινιστών, έκανε ό,τι ήταν ανθρωπίνως δυνατόν. Η περαιτέρω εξέλιξη της κατάστασης, περιερχόταν πλέον στα χέρια των ανωτέρων κλιμακίων. Το απόγευμα της ίδιας ημέρας έφθασε στο Επταχώριο ο διοικητής της Ι Μεραρχίας υποστράτηγος Βραχνός με το επιτελείο του, ο οποίος κατόπιν διαταγής του ΤΣΔΜ, ανέλαβε τον τομέα Πίνδου.\nΟ αγώνας συνεχίσθηκε με ένταση τις επόμενες ημέρες, με αντίξοες καιρικές συνθήκες. Βροχή, κρύο και χιονοπτώσεις στα ψηλά. Μπορείτε να διαβάσετε ΕΔΩ πώς εξελίχθηκε. Θα πρέπει όμως να αναφερθούν χαρακτηριστικά συμβάντα ηρωισμού στο πεδίο της μάχης.\nΣτις 1 Νοεμβρίου 1940, πριν να ξημερώσει, άρχισε η ελληνική αντεπίθεση. Η πρώτη ενέργεια έγινε προς το χωριό Λυκοράχη, που το είχαν καταλάβει οι Ιταλοί. Οι Έλληνες κύκλωσαν το χωριό το βράδυ και επιτέθηκαν με τέτοια σφοδρότητα, που μέχρι το απόγευμα το είχαν ανακαταλάβει και είχαν συλλάβει 156 αιχμαλώτους. Στη μάχη τραυματίσθηκε και ο Έλληνας διοικητής του τμήματος. αντισυνταγματάρχης Μυσίρης Αρκετοί Ιταλοί διέρρευσαν μέσα από την χαράδρα Λυκοράχη - Σαραντάπορος. Οι Έλληνες ανακατέλαβαν τα υψώματα Άνω Αρένα και Σιουμουλάζαρη.\nΠιο νότια, μια ελληνική διλοχία με επικεφαλής τον ταγματάρχη Καραβία (ο οποίος αρχικά είχε διατεθεί σαν αξιωματικός σύνδεσμος του ΤΣΔΜ), επιτέθηκε κατά της Τσούκας και την κατέλαβε. Ανετράπη όμως, από την σφοδρή αντεπίθεση των Ιταλών. Εκεί φονεύθηκε και ο πρώτος Έλληνας αξιωματικός, υπολοχαγός Διάκος, ο οποίος ήταν διοικητής λόχου και είχε τεθεί επικεφαλής των ανδρών του κατά την επίθεση.\nΣτις 2 Νοεμβρίου 1940 στον νότιο τομέα, προετοιμαζόταν η ελληνική αντεπίθεση για κατάληψη των υψωμάτων Φούρκα και Ταμπούρι, με υποστήριξη πυροβολικού. Η αποστολή εδόθη στη διλοχία Καραβία. Ο συνταγματάρχης Δαβάκης, ο οποίος είχε αναλάβει τα καθήκοντα του επιτελάρχου της Ιης Μεραρχίας, βρισκόταν στο ύψωμα Προφ. Ηλίας και έδινε οδηγίες προς τους διοικητές των τμημάτων επιθέσεως. Εκείνη την στιγμή παρατηρήθηκε συγκέντρωση ιταλικών τμημάτων στους πρόποδες του υψώματος και έγινε αντιληπτό ότι ετοιμάζονταν για επίθεση κατά του υψώματος. Ο συνταγματάρχης έτρεξε προς τα εκεί για προσωπική αναγνώριση και ενώ έδινε διαταγή, τραυματίσθηκε βαριά στο στήθος.\nΟ ταγματάρχης Καραβίας, μόλις έμαθε τον τραυματισμό του συνταγματάρχη, έσπευσε στο ύψωμα, αντελήφθη τον εχθρό στα 600 μέτρα και αποφάσισε αμέσως να επιτεθεί. Συγκέντρωσε τη διλοχία του πίσω από την κορυφή του υψώματος, διέταξε όλους να θέσουν "εφ' όπλου λόγχη" και μετά από σύντομη πατριωτική προσφώνηση, παρέσυρε τους άνδρες του προς τα εμπρός σε έφοδο προς τον εχθρό, ενώ οι Ιταλοί πλησίαζαν την κορυφή. Οι Ιταλοί μόλις αντίκρισαν την έφοδο των Ελλήνων με τις λόγχες να λάμπουν στο φως, σταμάτησαν και ετράπησαν σε φυγή. Πολλοί πιάστηκαν αιχμάλωτοι. Μέχρι το βράδυ οι Έλληνες κατέλαβαν τη Φούρκα και συνέλαβαν 170 αιχμαλώτους μεταξύ των οποίων 7 αξιωματικούς και κυρίευσαν 300 ημιόνους, 3 πυροβόλα και πλήθος άλλων υλικών.\nΊσως η ιταλική επιλογή του δύσκολου και απότομου εδάφους χωρίς καλές προσβάσεις για επιθετική ενέργεια να «προβλημάτισε» αρχικά τους Έλληνες επιτελείς και διοικητές, που δεν είχαν άμεση αντίληψη της τακτικής διεισδύσεως μέσω «βαθέων γραμμών» του εδάφους των Ιταλών αλπινιστών.\nΑλλά εκεί, οι Ιταλοί αλπινιστές έκαναν το μοιραίο λάθος. Άφησαν τα πλευρά τους εκτεθειμένα! H μεραρχία "Γιούλια" αν και πολέμησε σκληρά, αποδεκατίστηκε.\nΤίποτα όμως δεν ήταν τυχαίο!\nΗ έγκαιρη επιστράτευση του συντάγματος των Τρικάλων, η εντατική εκπαίδευση που ακολούθησε, η γνώση χειρισμού του υλικού, οι λεπτομερείς αναγνωρίσεις εδάφους, η σχεδίαση της άμυνας και το ηθικό των ανδρών, ήταν οι καταλυτικοί παράγοντες της επιτυχίας, χωρίς να εξαιρούνται η χρηστή διοίκηση και η ικανότητα ηγεσίας των στελεχών. Τα κακοτράχαλα βουνά ήθελαν άνδρες σκληραγωγημένους και μαθημένους στις κακουχίες. Τότε οι περισσότεροι νέοι, όντας αγρότες, ειδικά από την περιοχή Τρικάλων τα κατάφεραν.\nΣήμερα, τα πράγματα δεν είναι έτσι. Θέλει πολλή δουλειά και σκληρή εκπαίδευση, όχι μόνο για τον ενεργό στρατό, αλλά και για τους εφέδρους. Το 2017, έχει κηρυχθεί ως έτος της εφεδρείας. Πέραν του συμβολισμού των εννοιών, πρέπει και πρακτικά να διατηρείται η εφεδρεία σε ετοιμότητα και σε μαχητική ικανότητα. Ποτέ κανείς δεν ξέρει...\nΓΕΣ/ΔΙΣ "Επίτομη Ιστορία του Ελληνο-ιταλικού και Ελληνογερμανικού πολέμου" 1985\nΑ.Δ. Κόκκορη "Στρατιωτική Ιστορία" 1973\nΓιατί ο Μουσολίνι επιτέθηκε στην Ελλάδα;\nΙστορικό αφιέρωμα για την επέτειο της 28ης Οκτωβρίου 1940\nΓράφει ο Αντγος ε.α. Ιωάννης Κρασσάς\n«Ἡ τελική νίκη θὰ εἶναι μὲ τὸ μέρος μας. Γιατί οἱ Γερμανοί δὲν θὰ νικήσουν. Δὲν μποροῦν νὰ νικήσουν. Ὑπάρχουν πολλά ἐμπόδια».\nἈπόσπασμα απὸ τὴν ὁμιλία τοῦ Ι. Μεταξᾶ πρὸς τούς ἀρχισυντάκτες καὶ ἐκδότες τῶν Ἀθηναϊκῶν ἐφημερίδων τὴν 30η Οκτ. 1940.\nΤον Α΄ Παγκόσμιο Πόλεμο η Ιταλία, παρότι συνδεόταν με συνθήκη συμμαχίας με την Γερμανία και την Αυστροουγγαρία, συντάχθηκε με την Γαλλία και το Ηνωμένο Βασίλειο, γιατί είχε εδαφικές διεκδικήσεις σε βάρος της Αυστρίας (Ίστρια-Τρέντο) και της Οθωμανικής Αυτοκρατορίας (Σμύρνη, Αλεξανδρέττα). Η κύρια επιδίωξη του Μουσολίνι κατά τον Β΄ Παγκόσμιο Πόλεμο ήταν ο έλεγχος της Μεσογείου την οποία θεωρούσε θάλασσά του (Mare Nostrum).(1)\nΤο 1940 οι αντίπαλοί του στην Μεσόγειο ήταν η Γαλλία και η Μεγάλη Βρετανία, οι οποίες είχαν εγγυηθεί την εδαφική ακεραιότητα της Ελλάδος (13 Απρ. 1939), μετά την κατάληψη της Αλβανίας από την Ιταλία.\nΟ Μπενίτο Μουσολίνι.\nΑπό τον Αύγουστο του 1940 ο ιταλικός στρατός προετοιμαζόταν για την κατάληψη της Αιγύπτου και της Ελλάδος. Ο στρατάρχης Ροδόλφο Γκρατσιάνι επικεφαλής 200.000 ανδρών θα επιτίθετο κατά της Αιγύπτου, ενώ ο στρατηγός Βισκόντι Πράσκα με 100.000 άνδρες κατά της Ελλάδος.\nΟ Χίτλερ δεν είχε αντίρρηση για την επίθεση κατά της Αιγύπτου, αλλά δεν ήθελε εμπλοκή στα Βαλκάνια, φοβούμενος την δημιουργία δευτέρου μετώπου, όπως συνέβη κατά τον Α΄ Παγκόσμιο Πόλεμο. Δεν επιθυμούσε επίσης, να επιτεθεί η «ισχυρή» Ιταλία εναντίον της μικρής Ελλάδος πριν τις αμερικανικές εκλογές.\nΟ Μουσολίνι ήθελε να παρουσιάσει τις δικές του στρατιωτικές επιτυχίες στον ισχυρό σύμμαχο του, που είχε καταλάβει όλη την Ευρώπη. Τον Αύγουστο του 1940, ο Ιταλός δικτάτορας κατάλαβε την Βρετανική Σομαλία, εισέβαλε στην Αίγυπτο και άρχισε να βομβαρδίζει την Μάλτα. Η κατάληψη της Ελλάδος θα σφράγιζε την κυριαρχία του στην Ανατολική Μεσόγειο. Ο Ιταλός δικτάτορας υπολόγιζε ότι:\nγ. Η Μάλτα θα περιέρχονταν στην Ιταλία.\nΟ πρωθυπουργός της Ελλάδος Ιωάννης Μεταξάς εκτός από έμπειρος στρατιωτικός, είχε την ικανότητα να αξιολογεί ορθώς την διεθνή κατάσταση. Φρόντισε επίσης για την προς πόλεμο προπαρασκευή της χώρας. (2)\nΈκανε μυστική επιστράτευση και ενίσχυσε επιλεκτικά τους παραμεθορίους σχηματι- σμούς, διότι δεν ήθελε να προκαλέσει αύξηση των ιταλικών δυνάμεων στην Αλβανία. Η απόφασή του να πολεμήσει συντασσόμενος με το Ηνωμένο Βασίλειο, υπήρξε αποτέλεσμα της εκτιμήσεως του, ότι όποιος ελέγχει τις θάλασσες στο τέλος θα νικήσει, αλλά και των εδαφικών παραχωρήσεων που ζητούσε η Γερμανία για την προσχώρηση της Ελλάδος στην «Νέα Τάξη» πραγμάτων.(3)\nΤο φθινόπωρο του 1940 η γενική αίσθηση ήταν ότι η Γερμανία ήταν ο μεγάλος νικητής. Η μάχη της Αγγλίας βρισκόταν στο αποκορύφωμά της, ενώ ο Χίτλερ ετοιμαζόταν για την κατάληψη των Βρετανικών νήσων. Τα τέλη Σεπτεμβρίου ο Τσώρτσιλ κέρδισε την πρώτη του νίκη, υποχρεώνοντας τον Χίτλερ να αλλάξει τα σχέδια του. Ο Μεταξάς έγραψε στο ημερολόγιο του ότι μετά από αυτό ο Χίτλερ θα στραφεί κατά της Ρωσίας και κατά των Βαλκανίων.(4)\nΘεωρούσε βεβαία την είσοδο των ΗΠΑ στο πόλεμο και πίστευε ότι η Γερμανία στο τέλος θα υπέκυπτε.\nΤην 7η Οκτωβρίου 1940 ο Χίτλερ απέστειλε στρατεύματα στην Ρουμανία χωρίς να το γνωστοποιήσει στον Μουσολίνι, συνεγγυητή των νέων ρουμανικών συνόρων. Σύμφωνα με τον Τσιάνο ήταν η σταγόνα που ξεχείλισε το ποτήρι. Ο Μουσολίνι έξαλλος δήλωσε: «Θα τον πληρώσω με το ίδιο νόμισμα, από τις εφημερίδες θα πληροφορηθεί ότι κατέλαβα την Ελλάδα».\nΈλληνας στρατιώτης του 1940.\nΤην 15η Οκτωβρίου. 1940(5) οριστικοποίησε την απόφαση του ότι η επίθεση κατά της χώρας μας, πρέπει να εκτοξευθεί μέχρι το τέλος του μηνός. Θεώρησε την Ελλάδα ένα εύκολο στόχο και έκανε εσφαλμένες εκτιμήσεις παραγνωρίζοντας τους βασικούς παράγοντες που επηρεάζουν μία στρατιωτική επιχείρηση. Το ορεινό του εδάφους σε συνδυασμό με τις φθινοπωρινές βροχοπτώσεις δυσκόλευαν όλες τις μετακινήσεις των στρατευμάτων και τις αεροπορικές επιχειρήσεις.\nΟ αρχηγός των ιταλικού στρατού στρατάρχης Πιέτρο Μπαντόλιο θεωρούσε ότι δεν είχε γίνει η απαιτούμενη προπαρασκευή και πρότεινε την αναβολή της επιθέσεως έως την άνοιξη. Δεν είχε το σθένος όμως να εμείνει στις απόψεις του και υπέκυψε στα ατεκμηρίωτα επιχειρήματα του υπουργού εξωτερικών, γαμπρού του Μουσολίνι Κόμη Γκαλεάτσο Τσιάνο(6) και εμπνευστού της επιχειρήσεως ότι:\nβ. Οι αλβανικής καταγωγής μουσουλμάνοι κάτοικοι της Ηπείρου (Τσάμηδες της Θεσπρωτίας) θα εξεγερθούν.\nδ. Έλληνες αξιωματούχοι έχουν εξαγορασθεί και θα προτείνουν την απο-δοχή των ιταλικών αξιώσεων.\n(1) Η έκφραση σημαίνει στα λατινικά η «η θάλασσα μας», με την οποία ονόμαζαν οι Ρωμαίοι την Μεσόγειο Θάλασσας, γιατί περικλειόταν από εδάφη της αυτοκρατορίας του.\n(2) Από το 1922 έως το 1940 διετέθησαν για την Εθνική Άμυνα 21 δισ. δραχμές, από τα οποία τα 16 κατά το διάστημα από 1935 έως την έκρηξη του πολέμου.\n(3) Η Γερμανία για να συνταχθούμε μαζί της, ζήτησε την παραχώρηση της Θράκης και της Αν. Μακεδονίας στην Βουλγαρία και των Ιονίων Νήσων και μέρους της Ηπείρου στην Ιταλία.\n(4) Εγγραφή στο ημερολόγιο του της 28ης Μαρτίου 1940.\n(5) Η απόφαση της 15ης Οκτ. 1940 αιφνιδίασε την στρατιωτική ηγεσία, διότι την προηγουμένη είχε δώσει εντολή η επιχείρηση να αρχίσει μετά τρίμηνο με 20 μεραρχίες αντί των 10 που υπήρχαν στην Αλβανία.\n(6) Για τις εντολές του Τσιάνο προς τον Πράσκα δεν είχε ενημερωθεί το Γενικό Επιτελείο Στρατού της Ιταλίας\n1. Heinz A. Richter, Η Ιταλογερμανική Επίθεση εναντίον της Ελλάδος , Αθήνα 1998, ΓΚΟΒΟΣΤΗΣ ΕΚΔΟΤΙΚΗ Α.Β.Ε.Ε.\n2. Ιωάννης Μεταξάς, Το Προσωπικό του Ημερολόγιο, Εκδόσεις ΓΚΟΒΟΣΤΗΣ ΕΚΔΟΤΙΚΗ Α.Β.Ε.Ε, Αθήνα 1962.\n3. ΓΕΣ/ΔΙΣ, Αίτια και Αφορμαί του Ελληνο-ιταλικού Πολέμου, Εκδόσεις Διευθύν-σεως Ιστορίας Στρατού, Αθήνα 1959\nΑναρτήθηκε από Ανιχνευτής στις 11:26:00 π.μ. Δεν υπάρχουν σχόλια : Σύνδεσμοι σε αυτήν την ανάρτηση\nΗ εξάρτυση του αλεξιπτωτιστή\nΗ νέα εξάρτυση ABN-TAP που προορίζεται για τους Αμερικανούς αλεξιπτωτιστές. Προσέξτε την χειρολαβή του εφεδρικού αλεξιπτώτου (Πηγή φωτογραφίας)\nΌσο εξελίσσεται η τεχνολογία στον τομέα των υλικών ειδικών επιχειρήσεων, με νέου τύπου στολές, οπλισμό και λοιπά υλικά, κάποιες βασικές αρχές αρχίζουν να ..παραμελούνται, όπως είναι η απλότητα και η πρακτικότητα στη χρήση τους.\nΤην τελευταία τουλάχιστον δεκαετία, γίνεται μεγάλη προσπάθεια για την αναμόρφωση και εξέλιξη των ατομικών ειδών και της εξαρτύσεως του μαχητού. Όπως έχουμε όμως πει και στο παρελθόν, πάντα όλα γίνονται με γνώμονα την εξυπηρέτηση του μαχητού σε προβλήματα που αντιμετωπίζει επί του πεδίου.\nΔοκιμή προσαρμογής εξάρτυσης και αλεξιπτώτου Τ-11, από εκπαιδευόμενο προσωπικό στο σχολείο προκεχωρημένης εκπαίδευσης αλεξιπτωτιστού στο Φορτ Μπραγκ (Πηγή φωτογραφίας)\nΑλλιώς αντιμετωπίζονται οι ανάγκες του πυροβολητή, από αυτές του τεθωρακισμένου, ή του απλού πεζού και βέβαια αλλιώς πρέπει να αντιμετωπίζονται οι ανάγκες του προσωπικού των ειδικών δυνάμεων. Η αποστολή πάντα προσδιορίζει τις ανάγκες, ακόμη και στην περίπτωση της "απλής" και "ταπεινής" εξάρτυσης, όπως ίσως σκέπτονται κάποιοι που θεωρούν το θέμα και το αντικείμενο υποδεέστερο! Όχι δεν είναι υποδεέστερο κάτι, όταν έχει να κάνει με την καθημερινή απόδοση του μαχητή!\nΣτον τομέα λοιπόν των εξαρτύσεων έχουμε δει πολλά και θαυμαστά κατασκευάσματα, για να φτάσουμε πάλι από την ...αρχή! Ο αμερικανικός στρατός διαπίστωσε ότι οι σύγχρονες εξαρτύσεις με συνδυασμό αλεξίσφαιρου γιλέκου, δεν μπορούν να εξυπηρετήσουν τους αλεξιπτωτιστές, ειδικά όταν πρόκειται να εκτελέσουν άλμα, γιατί δεν προσαρμόζονται σωστά σε σχέση με το εφεδρικό αλεξίπτωτο Τ-11.\nΕικόνα από το τεχνικό εγχειρίδιο εκπαίδευσης αλεξιπτωτιστού ΣΙ TC 3-21.220, σελ. 12-16, όπου φαίνεται καθαρά η προσαρμογή της παλαιού τύπου εξάρτυσης Μ71. Έτος έκδοσης, το 2013\nΈτσι επινόησαν ή μάλλον γύρισαν λίγο πίσω και επανέφεραν τον τύπο εξαρτύσεως με τους ιμάντες, παρόμοιους με αυτούς της Μ71 (ΝΑΤΟ) ή LBE (Load Bearing System), όπως συνηθιζόταν να αποκαλούν το αμερικανικό σύστημα ALICE (All purpose Light weight Individual Caring Equipment).\nΜε αυτό τον τρόπο, οι ιμάντες επιμηκύνονται και οι θήκες των γεμιστήρων κατεβαίνουν λίγο πιο κάτω από το εφεδρικό, όπως βλέπετε στη πρώτη φωτογραφία. Ο στόχος είναι να προσγειώνεται ο αλεξιπτωτιστής με τον φόρτο του νύκτα, φορώντας την εξάρτυσή του και έτοιμος για μάχη.\nΔεν έχει καθιερωθεί ακόμη, αλλά η τροποποιημένη εξάρτυση, ABN-TAP (Airborne Tactical Assault Panel) βρίσκεται στο στάδιο των δοκιμών, από το Κέντρο Ερευνών του στρατού των ΗΠΑ στο Natick.\nΤώρα εμείς, ξέρετε, (όσοι έχετε γίνει αλεξιπτωτιστές) πώς χειριζόμαστε την εξάρτυση και πώς την συσκευάζουμε για άλμα!\nΑναρτήθηκε από Ανιχνευτής στις 7:42:00 μ.μ. Δεν υπάρχουν σχόλια : Σύνδεσμοι σε αυτήν την ανάρτηση\nΕτικέτες Αλεξιπτωτιστές , ΗΠΑ , Στολή-Εξάρτυση\nΟ Ελληνικός Ιερός Λόχος κατά τον Β΄ Παγκόσμιο Πόλεμο\nΓράφει ο Αντγος ε.α.Ιωάννης Κρασσάς\n«Παιδιά μὲ ἀτσάλινα χέρια, μὲ θάρρος γεμάτα ψυχή,\nστά χέρια μας εἶναι ἡ δόξα, τῆς πατρῖδος μας καί ἡ τιμή».\nΑντγος ε.α Ἀνδρέας Ἔρσελμαν, Ἡ πρώτη στροφή τοῦ ὕμνου τοῦ Ἰεροῦ Λόχου.\nΤο έμβλημα του Ιερού Λόχου.\nΤην 6η Σεπτ. 1942, συγκροτήθηκε στην Παλαιστίνη ο «Λόχος Επίλεκτων Αθάνατων», δυνάμεως 143 ανδρών, υπό τον επίλαρχο Αντώνιο Στεφανάκη, αποτελούμενος εξολοκλήρου από Έλληνες εθελοντές αξιωματικούς και υπαξιωματικούς από το στρατό, το ναυτικό, την αεροπορία, τη χωροφυλακή και πρωτοετείς ευέλπιδες. Την 15η Σεπτ., ο συνταγματάρχης Χριστόδουλος Τσιγάντες, απότακτος του βενιζελικού κινήματος της 1ης Μαρτίου 1935, ανέλαβε την διοίκηση του. Τον μετονόμασε σε «Ιερό Λόχο(Ι.Λ)», και καθιέρωσε ιδιαίτερο έμβλημα επί του οποίου αναγραφόταν η φράση «Ἤ τάν ἤ ἐπί τᾶς». Ο Τσιγάντες έθεσε ως σκοπό να τον μετατρέψει σε μονάδα καταδρομικών επιχειρήσεων στα πρότυπα της βρετανικής Ειδικής Αεροπορικής Υπηρεσίας(Special Air service(SAS)», την οποίαν ίδρυσε ο συνταγματάρχης Νταίβηντ Στέρλινγκ(David Stirling). Εμπέδωσε αυστηρή πειθαρχία στην νεοσυσταθείσα μονάδα, αποβάλλοντας τους πολιτικολογούντας και τους μη υπακούοντας στην ιεραρχία.\nΤμήμα του ΙΛ σε αποστολή στην έρημο,\nμε ειδικά εξοπλισμένα οχήματα ¼ τον.\nΤην 10η Μαρτίου ο ΙΛ τέθηκε υπό τας διαταγάς του Γάλλου στρατηγού Φίλιπ Λεκλέρκ (Phillipe Leclerc) ο οποίος διοικούσε τη Φάλαγγα των Ελευθέρων Γάλλων και έλαβε το βάπτισμα του πυρός στις μάχες για τη διάσπαση της γερμανικής γραμμής αμύνης Μάρεθ(Mareth) στην Νότια Τυνησία.\nΣτην συνέχεια ο ΙΛ τέθηκε υπό διοίκηση της 2ας Νεοζηλανδικής Μεραρχίας υπό τον υποστράτηγο Μπέρναρντ Φράυμπεργκ (Bernard Freymberg) και συμμετείχε στην μάχη του Ουαντί Ακάριτ(Wedi Akarit). Ο ΙΛ στις μάχες αυτές θρήνησε τους πρώτους νεκρούς.\nΑπό τον Μάιο έως τον Οκτ. του 1943, ο ΙΛ αναδιοργανώθηκε, το προσωπικό εκπαιδεύτηκε στην χρήση αλεξίπτωτων, ενώ η δύναμη του αυξήθηκε στους 327. Την 30η και 31η Οκτ, μετά την συνθηκολόγηση της Ιταλίας, μεταφέρθηκε από αέρος και θαλάσσης στην νήσο Σάμο, στο πλαίσιο του σχεδίου «Έπαθλον», που αποσκοπούσε στην απελευθέρωση των Δωδεκανήσων και της Σάμου. Την 19η Νοεμ. αποσύρθηκε από το νησί μετά την κατάληψη της Λέρου από τις γερμανικές δυνάμεις.\nΟι Καταδρομείς του Αιγαίου\nΤον Ιαν. του 1944, μετά την απόφαση των Συμμάχων να μην αποβιβαστούν στην Ελλάδα, αποφασίσθηκε η εκτέλεση καταδρομικών ενεργειών στα νησιά του Αιγαίου Πελάγους από τον ΙΛ και την βρετανική Ταξιαρχία Ειδικών Αποστολών. Η ελληνική μονάδα ανέλαβε τα νησιά βορείως της Σάμου και της Ικαρίας, ενώ οι Βρετανοί τα Δωδεκάνησα, τις Κυκλάδες και την Κρήτη. Η αποστολή της αφορούσε στην καταστροφή κέντρων επικοινωνιών, αποθηκών καυσίμων και πυρομαχικών και κάθε στόχου που θα αδυνάτιζε την άμυνα των Γερμανών. Ο ΙΛ συγκροτήθηκε σε 3 λόχους καταδρομών υπό τους Αντισυνταγματάρχες Ανδρέα Καλλίνσκη, Τρύφωνα Τριανταφυλλάκο και τον Ταγματάρχη Παύλο Δημόπουλο. Άνδρες του ΙΛ κατέστρεψαν στόχους στη Λέσβο, Χίο, Ψαρά, Σάμο και τη Σύμη.\nΗ υπογραφή παραδόσεως των Δωδεκανήσων στους Συμμάχους.\nΠρώτος δεξιά ο συνταγματάρχης Χριστόδουλος Τσιγάντες\nΤον Σεπτ. του 1944 η δύναμη του ΙΛ αυξήθηκε στους 1084 άνδρες, μετονομάσθηκε σε «Ιερό Σύνταγμα», και οργανώθηκε σε δύο ισοδύναμες επιχειρησιακές μονάδες, την Β και την C. Την 14η Οκτ. άνδρες της μονάδος C έτυχαν θερμής υποδοχής από τους κατοίκους των Αθηνών κατά την απελευθέρωση της πόλεως από τα στρατεύματα κατοχής.\nΑπό τον Αυγ. του 1944 οι γερμανικές δυνάμεις άρχισαν αν αποσύρονται από τα νησιά, οπότε άρχισαν οι επιχειρήσεις απελευθερώσεως των νησιών μας.\nΜετά την απελευθέρωση της Ηπειρωτικής Ελλάδος μέχρι τον Μάιο του 1945 ο ΙΛ πραγματοποίησε 33 καταδρομικές επιχειρήσεις και 207 περιπολίες, συμβάλλοντας σημαντικά στην απελευθέρωση των νήσων και στην ενσωμάτωση των Δωδεκανήσων με την Ελλάδα. Οι καταδρομικές επιχειρήσεις κατά των γερμανικών δυνάμεων που είχαν παραμείνει στις νήσους Νίσυρο, Τήνο, Μύκονο, Ρόδο, Λήμνο και Αλιμιά υπήρξαν απόλυτα επιτυχείς.\nΆξιοι της Πατρίδος\nΤην 7η Αυγ. 1945, σε μία απέριττη τελετή εις το Πεδίον του Άρεως ο Αντιβασιλέας Αρχιεπίσκοπος Δαμασκηνός παρασημοφόρησε τη σημαία του ΙΛ με το «Ταξιάρχη Αριστείου Ανδρείας» και τον «Πολεμικό Σταυρό Α΄ Τάξεως». Οι συνολικές απώλειες του ανήλθαν σε 25 νεκρούς, 56 τραυματίες, 3 αγνοούμενους και 29 αιχμαλώτους. Την ίδια ημέρα διαλύθηκε, ενώ πολλοί από τους άνδρες του συμμετείχαν στην δημιουργία των Λόχων Ορεινών Καταδρομών, οι οποίοι μετεξελίχθηκαν στις σύγχρονες Ελληνικές Ειδικές δυνάμεις. Οι άνδρες του ΙΛ είναι άξιοι της ευγνωμοσύνης του έθνους, διότι η αντίληψη του καθήκοντος προς την πατρίδα τους οδήγησε να καταταγούν σε μία μονάδα με ιδιαίτερες απαιτήσεις και να συμμετάσχουν σε αποστολές υψηλού κινδύνου. Ο Ιερός Λόχος συνέβαλε ουσιαστικά στην απελευθέρωση των νησιών μας και τίμησε τα ελληνικά όπλα. Τα μνημεία των πεσόντων ιερολοχιτών στα νησιά του Αιγαίου, αποτελούν αδιάσειστους ιδιοκτησιακούς τίτλους της Ελλάδος, έναντι των τουρκικών αξιώσεων.\n(1) Χ. Τσιγάντες (Τούλτσεα Ρουμανίας 1897-Λονδίνο 1970). Αποφοίτησε από την στρατιωτική Σχολή Ευελπίδων το 1916. Συμμετείχε στο κίνημα της εθνικής αμύνης το 1916, πολέμησε στο μακεδονικό μέτωπο τον Α΄ΠΠ, συμμετείχε στην εκστρατεία στην Ουκρανία το 1919 και στην Μικρασιατική Εκστρατεία(1919-1920). Καταδικάσθηκε σε ισόβια και καθαιρέθηκε από τον βαθμό του, λόγω της συμμετοχής στο κίνημα της 1ης Μαρτίου του 1935. Το 1942 του δόθηκε χάρις και επανήλθε στο στράτευμα με το βαθμό του συνταγματάρχου.\n(2) «Ἤ τὰν ἤ ἐπὶ τᾶς (να επιστρέψεις με την ασπίδα, δηλαδή νικητής, άλλως να σε φέρουν επί τής ασπίδος νεκρό ἤ τραυματία)» Η προτροπή των Σπαρτιατισσών προς τούς υιούς τους, όταν έφευγαν για την μάχη.\n(3) Β. Φράυμπεργκ(1899-1963), Νεοζηλανδός στρατηγός, ήρωας των δύο παγκοσμίων πολέμων, διοικητής των συμμαχικών δυνάμεων στην μάχη της Κρήτης. Στον Α΄ΠΠ του απονεμήθηκε ο Σταυρός της Βικτώριας. Διετέλεσε 7ος κυβερνήτης της Νέας Ζηλανδίας(1946-1952).\n(4) Από τους 200 που έπεσαν με αλεξίπτωτα 21 τραυματίσθηκαν, εκ των οποίων οι 5 σοβαρά.\nα. Ο Ελληνικός Στρατός στην Μέση Ανατολή, ΓΕΣ/Διεύθυνση Ιστορίας Στρατού, Αθήνα 1995.\nβ. Αντγος ε.α Χρήστος Φωτόπουλος, Ο Υποστράτηγος Χριστόδουλος Τσιγάντες, Αθήνα 2002\nΑναρτήθηκε από Ανιχνευτής στις 9:11:00 μ.μ. Δεν υπάρχουν σχόλια : Σύνδεσμοι σε αυτήν την ανάρτηση\nΆγημα Ελλήνων του Συνδέσμου Ελλήνων Βατραχανθρώπων...\nΟ Ελληνικός Ιερός Λόχος κατά τον Β΄ Παγκόσμιο Πόλε...\nΒόλεϊ λιγκ: Πρεμιέρα στους ημιτελικούς - Ανοίγει αύριο η αυλαία της ημιτελικής φάσης της βόλεϊ λιγκ με τον Ολυμπιακό να υποδέχεται την Κηφισιά (19:00, (19:00, ertweb) και τον ΠΑΟΚ τον Φοίνικα Σύ...\nΚαταδίκη Σκοπίων- Το Στρασβούργο αποφάσισε υπέρ της Αρχιεπισκοπής της Αχρίδας - Απρίλιος 24, 2018. 19:56 Το Μεγάλο Συμβούλιο του Ευρωπαϊκού Δικαστηρίου Ανθρωπίνων Δικαιωμάτων στο Στρασβούργο, τον Απρίλιο του 2018 απέρριψε την προσφυγή...\nΒΙΝΤΕΟ – Οι αρχαίοι Έλληνες ΚΑΤΑΚΤΟΥΝ τις θάλασσες! Το αποικιακό εγχείρημα και τα χαρακτηριστικά του - Οι αρχαίοι Έλληνες έκαναν δεκάδες αποικίες σε ανατολή και δύση μεταλαμπαδεύοντας το ελληνικό πνεύμα σε όλη τη Μεσόγειο και τη Μαύρη θάλασσα. Η διαδικασία α...\nUN High Commissioner Calls on World Bank to ‘Marry’ Rights and Development - [image: Zeid Ra'ad al-Hussein, U.N. High Commissioner for Human Rights, addresses the Human Rights Council at the United Nations in Geneva, Switzerland Fe...\nProtests Turn Ugly as Ortega Kills 25 or More in Nicaragua - Ever since the Sandinistas first came to power, they’ve been trying to assert total control over their population. And now as President Daniel Ortega’s new...


Περιγραφή προϊόντος Nuova rade Shower Head ABS Short\nΚεφαλή ντους, ABS, Σύντομη, 12 σπείρωμα χωρίς εύκαμπτο σωλήνα, Λευκό.\nΜην περιμένετε άλλο και αγοράστε Nuova rade Shower Head ABS Short! Στο waveinn όλα τα Βάρκες προϊόντα έχουν την πλήρη εγγύηση κατασκευαστή της μάρκας Nuova rade. Αγοράζοντας στο ναυτικά και ψάρεμα κατάστημα, μπορείτε να επωφεληθείτε από τα πλεονεκτήματα που ανήκουν στη ναυτικά και ψάρεμα κοινότητα μας. Κάντε την παραγγελία σας τώρα και κερδίστε Nuova rade Shower Head ABS Short το συντομότερο δυνατόν στο σπίτι.\nΧαρακτηριστικά Nuova rade Shower Head ABS Short\nΒιωσιμότητα Nuova rade Shower Head ABS Short


Fake news κατά Μενδώνη - ΤΑ ΝΕΑ\ntanea.gr > Έντυπες Ειδήσεις > Ελλάδα > Fake news κατά Μενδώνη\nFake news κατά Μενδώνη\n14 Μαΐου 2021 | 05:00\nΔεν έχει τέλος, δεν έχει μέτρο, δεν έχει ορίζοντα και δεν έχει κανένα ήθος, πολιτικό ή άλλο, η άγρια, συντονισμένη και εν πολλοίς σκόπιμη επίθεση που έχει εξαπολυθεί από τον ΣΥΡΙΖΑ εις βάρος της Λίνας Μενδώνη, της υπουργού Πολιτισμού. Ψάχνω να βρω στο παρελθόν κάτι ανάλογο με υπουργό αυτής της κυβέρνησης ή κάποιας προηγούμενης και δεν βρίσκω. Γιατί ίσως δεν υπάρχει. Θα μπορούσε κανείς να δεχθεί ότι ο ΣΥΡΙΖΑ στοχοποιεί τη Μενδώνη επειδή ευελπιστεί πως θα αποκομίσει κάποιο σοβαρό πολιτικό όφελος - στην πολιτική όλα επιτρέπονται, άλλωστε. Αλλά ποιο πολιτικό όφελος να αποκομίσει, διαστρεβλώνοντας την πραγματικότητα, δημιουργώντας ψευδή γεγονότα και διαδίδοντας fake news; Αναρωτιέμαι και απάντηση δεν βρίσκω. Ειλικρινά…\nΤο κομπρεσέρ και η φωτογραφία\nΠροσέξτε, παρακαλώ, παράδειγμα που θα δώσω εν συνεχεία, το οποίο αποδεικνύει του λόγου το αληθές όσων προανέφερα: μέγα θέμα αυτής της εβδομάδας στον κατά Λίνας Μενδώνη πετροπόλεμο ΣΥΡΙΖΑ, η «αποκάλυψη» (να την κάνει ο Θεός), της «Αυγής» της παινεμένης, ότι στην Ακρόπολη κομπρεσέρ (!!) διέλυσε (!!) αρχαίο εύρημα!!\nΤι ήταν το εύρημα που διέλυσε το άθλιο κομπρεσέρ (το οποίο μόνο ότι το χειριζόταν η Μενδώνη δεν ισχυρίστηκαν - κακώς...); Τμήμα αρχαίου... γλυπτού, κατά τους καταγγέλλοντες.\nΤι ήταν στην πραγματικότητα; Κάτι που θα πήγαινε για τα μπάζα (κάτι σαν την αντιπολίτευση ΣΥΡΙΖΑ, ένα πράγμα). Ποια είναι η αλήθεια; Οτι στις εργασίες που γίνονται αυτή την περίοδο στην Ακρόπολη για την αναμόρφωση του μνημείου και ειδικά για τη βελτίωση της επισκεψιμότητας του χώρου ξηλώνονται παλιές τσιμεντοστρώσεις, οι οικίσκοι των εργατών που δουλεύουν εκεί επί δεκαετίες, κάτι άλλες πρόχειρες κατασκευές κ.λπ. κ.λπ.\nΤο ήξεραν αυτό στον ΣΥΡΙΖΑ; Προφανώς το γνώριζαν. Γιατί έκαναν όλον αυτό τον πανικό; Το είπαμε: έχουν στοχοποιήσει τη Μενδώνη και τη χτυπούν σε κάθε ευκαιρία. Και με κάθε αφορμή. Οπου τη βρουν. Και όπου δεν τη βρουν, την κατασκευάζουν για να της την πέσουν. Ακόμη και γιατί κάποιος βγάζει φωτογραφίες στο μνημείο - παράδειγμα ο Μιλτιάδης Βαρβιτσιώτης. Εκατομμύρια των εκατομμυρίων έχουν φωτογραφιστεί στην Ακρόπολη δεκαετίες τώρα, η φωτογράφιση του Βαρβιτσιώτη ήταν... ανίερη πράξη.\nΕπανέρχομαι στις «αποκαλύψεις» της «Αυγής» της παινεμένης και στον κόσμο (των fake news) ξακουσμένης. Περιήλθε σε γνώση μου επιστολή της εφόρου της Ακρόπολης κυρίας Ελένης Μπάνου αναφορικά με τις περίφημες «αποκαλύψεις» της «Αυγής». Είναι μια κραυγή οργής και αγανάκτησης για τα αντιπολιτευτικά παιχνίδια που στήνονται, ακόμη και με άξονα την Ακρόπολη, το πιο «ακριβό» μνημείο του ελληνικού πολιτισμού. Γράφει λοιπόν η κυρία Μπάνου σε επιστολή της της 8ης Μαΐου, ενημερώνοντας την υπουργό κυρία Μενδώνη και τον γενικό γραμματέα του υπουργείου Πολιτισμού κ. Διδασκάλου:\nΑξιότιμε κε Γ.Γ.Π.,\nαυτά που διαδίδονται μέσω της ΑΥΓΗΣ για την Ακρόπολη και για καταστροφή γλυπτού είναι ανοησίες και ψεύδη αισχίστου είδους. Ολες οι εργασίες για την κατασκευή του αγωγού ομβρίων παρακολουθούνται ανελλιπώς από αρχαιολόγο και μηχανικό της Εφορείας. Το κομπρεσέρ σπάει τα παλαιά τσιμέντα που είχε κατασκευάσει η ΥΣΜΑ και επιτέλους απομακρύνονται μαζί με τους παλαιούς εργοταξιακούς οικίσκους. Ολα γίνονται με προσοχή και σεβασμό, όπως αρμόζει στον ιερό χώρο.\nΕμείς είμαστε στις επάλξεις. Κρατάμε Θερμοπύλες.\nΠαρακαλούμε ας σεβαστούν όλοι το δύσκολο έργο μας και ας μας δείξουν εμπιστοσύνη. Εως εδώ με τις αχρειότητες.\nΕφορος Αρχαιοτήτων Αθηνών\nΩχ, ωχ, ωχ. Καρπαζιές άνευ προηγουμένου. Και άνευ ελέους...\nΚαι από τον πολιτισμό, στη θρησκεία την ταλαίπωρη, τη βασανισμένη - κυρίως από τους λειτουργούς της. Το πανελλήνιο πληροφορήθηκε χθες ότι η Διαρκής Ιερά Σύνοδος θα περάσει από πειθαρχική διαδικασία δύο μητροπολίτες, των Κυθήρων και της Αιτωλοακαρνανίας, διότι έγραψαν στα παλιά τους τα παπούτσια τις οδηγίες για την τήρηση των μέτρων κατά του κορωνοϊού.\nΩραία, πολύ ωραία, και μπράβο στον Αρχιεπίσκοπο και τους γύρω του που αποφάσισαν να δουν σοβαρά την υπόθεση του κορωνοϊού και της επικινδυνότητάς του. Μία ερώτηση, όμως, προς την πολιτεία: Οταν για τον κάθε ασυνείδητο που οργανώνει κορωνοπάρτι ακολουθείται ποινική διαδικασία, πλην της επιβολής διοικητικών κυρώσεων, γιατί δεν έχουν κινηθεί ακόμη οι εισαγγελικές Αρχές κατά των δύο μητροπολιτών; Οι διωκόμενοι για τα κορωνοπάρτι παραπέμπονται στη Δικαιοσύνη διότι με τις πράξεις τους εξέθεσαν άλλους ανθρώπους σε κίνδυνο να μολυνθούν από τον κορωνοϊό, έτσι δεν είναι; Οι δύο δεσποτάδες, που έκαναν το ίδιο και εξέθεσαν σε κίνδυνο ποιος ξέρει πόσους πιστούς, δεν πρέπει να τιμωρηθούν γι' αυτό; Ετσι θα τη βγάλουν; Με το Πειθαρχικό της Διαρκούς Ιεράς Συνόδου;\nΘέλω να ελπίζω ότι ο εισαγγελέας του Αρείου Πάγου κάτι θα κάνει για να καλύψει το κενό που αφήνουν οι παραλείψεις των κατά τόπους εισαγγελικών Αρχών…\nΤο mute παραμένει\nΚαθώς σήμερα αναμένεται η ανακοίνωση των μέτρων άρσης της καραντίνας, πράγμα που σημαίνει ότι σιγά σιγά αποκτάμε κάποιες ελευθερίες, με ενημέρωσαν χθες ότι σε αυτά τα μέτρα δεν περιλαμβάνεται η κατάργηση της απαγόρευσης για τη μουσική στους χώρους της εστίασης.\nΕιλικρινά δεν μπορώ να καταλάβω το γιατί. Μου εξήγησαν ότι αυτό έχει την εξής σκοπιμότητα: αν υπάρχει μουσική, οι άνθρωποι δεν θα μπορούν να συνομιλούν μεταξύ τους από μια φυσιολογική απόσταση στην οποία κάθονται και για τον λόγο αυτό θα αρχίσουν να φωνάζουν προκειμένου να ακουστούν. Η αύξηση της φωνής, όμως, συνεπάγεται αυτομάτως την εκτόξευση αεροσταγονιδίων, που θεωρούνται ως ο βασικός μεταφορέας της νόσου. Αρα παίζει η μουσική, φωνάζουμε για να ακουστούμε, εκτοξεύονται στον αέρα αεροσταγονίδια και κολλάμε τους γύρω μας, αν είμαστε άρρωστοι.\nΕχει μια λογική αυτό, δεν λέω, αλλά εγώ δεν μιλάω για μουσική 200 ντεσιμπέλ, μιλάω για μια μουσική σε ανεκτό επίπεδο, που να σε κάνει να αισθάνεσαι άνετα. Χωρίς να χρειάζεται να ουρλιάζεις. Για ένα τέτοιο πράγμα μιλάω. Τίποτε περισσότερο…\nΚυκλοφόρησε, ακούστηκε, αλλά δεν είναι αλήθεια. Τι κυκλοφόρησε; Οτι οι σχέσεις του πολυσυζητημένου Χρήστου Καλογρίτσα με τον δικηγόρο του Ανδρέα Λοβέρδο δεν είναι πλέον καλές - για την ακρίβεια, έχουν σπάσει και οι δυο άνδρες δεν συνεργάζονται πια. Ειπώθηκε μάλιστα ότι η αιτία του διαζυγίου ενδέχεται να είναι το γεγονός ότι ο κ. Λοβέρδος έχει δηλώσει την πρόθεση να είναι υποψήφιος για την ηγεσία του Κινήματος Αλλαγής - απέναντι στη νυν πρόεδρο Φώφη Γεννηματά.\nΟυδέν αναληθέστερον, ενημερώνω. Μια χαρά τα πάνε οι άνθρωποι, μια χαρά συνεργάζονται και καθόλου δεν έχει επηρεαστεί η συνεργασία τους από το γεγονός ότι ο Ανδρέας Λοβέρδος έχει να φέρει εις πέρας και μια δύσκολη «προεκλογικού χαρακτήρα» περίοδο. Το ένα δεν επηρεάζει το άλλο, μου είπαν. Και για να το λένε, έτσι (θα) είναι…\nΠαπαχρήστος Γιώργος 14 Μαΐου 2021 | 05:00


Τα κινητά τηλέφωνα είναι ασφαλή για χρήση | NewsNowgr.com\nΟι μελέτες σε 3.000 ζώα από το Εθνικό Πρόγραμμα Τοξικολογίας των Εθνικών Ινστιτούτων Υγείας των ΗΠΑ (ΝΙΗ), οι οποίες διήρκεσαν πάνω από δέκα χρόνια και κόστισαν 25 εκατ. δολάρια, θεωρούνται οι πιο εκτεταμένες που έχουν γίνει μέχρι σήμερα σχετικά με τις επιπτώσεις της ακτινοβολίας των κινητών τηλεφώνων, σύμφωνα με τους «Τάιμς της Νέας Υόρκης».\nΤο πιο ανησυχητικό εύρημα ήταν ότι αρσενικοί αρουραίοι που εκτέθηκαν σε έντονη ακτινοβολία ραδιοσυχνοτήτων (RFR), ανέπτυξαν όγκους σε ιστούς που περιβάλλουν τα νεύρα της καρδιάς. Αυτό όμως -για άγνωστους λόγους- δεν συνέβη ούτε στους θηλυκούς αρουραίους, ούτε στα ποντίκια. Επιπλέον, τα επίπεδα έκθεσης των αρουραίων ήταν μεγαλύτερα από το μεγαλύτερο επιτρεπόμενο επίπεδο για τοπική έκθεση των ανθρώπων σε ακτινοβολία κινητών τηλεφώνων. Τα κινητά τηλέφωνα τυπικά εκέμπουν χαμηλότερα επίπεδα ακτινοβολίας ραδιοσυχνοτήτων από τα μέγιστα επιτρεπόμενα επίπεδα. Όμως, η έκθεση των αρσενικών αρουραίων, που οδήγησε στην εμφάνιση καρκίνου, ήταν μεγαλύτερη και από αυτά τα μέγιστα επίπεδα. Οι όγκοι που εμφανίσθηκαν, είναι μια σπάνια μορφή, το λεγόμενο κακόηθες σβάννωμα, παρόμοιο με το καλόηθες ακουστικό σβάννωμα.\nΟι μελέτες ανέφεραν ακόμη αυξήσεις στον αριθμό των τρωκτικών με όγκους σε άλλα όργανα (εγκέφαλο, προστάτη, ήπαρ, πάγκρεας κ.α.) σε διάφορα επίπεδα ακτινοβολίας, αλλά οι ερευνητές δήλωσαν ότι «είναι ασαφές αν κάποια από αυτές τις αυξήσεις στους όγκους σχετίζεται με την ακτινοβολία των ραδιοσυχνοτήτων» και πρόσθεσαν ότι το θέμα χρειάζεται περισσότερη διερεύνηση - κάτι που πάντως αφήνει περιθώρια για κάποια ανησυχία. «\nΤα επίπεδα και η διάρκεια της έκθεσης στην ακτινοβολία RFR ήταν πολύ μεγαλύτερα από ό,τι βιώνουν οι άνθρωποι ακόμη και με το υψηλότερο επίπεδο χρήσης του κινητού τηλεφώνου, ενώ εκτέθηκε όλο το σώμα των τρωκτικών. Συνεπώς αυτά τα ευρήματα δεν πρέπει άμεσα να προεκταθούν στη χρήση των κινητών από τους ανθρώπους. Επισημαίνουμε όμως ότι οι όγκοι που είδαμε στις μελέτες μας, είναι παρόμοιοι με αυτούς που στο παρελθόν έχουν αναφερθεί από μερικές άλλες μελέτες σε συχνούς χρήστες κινητών», δήλωσε ο επικεφαλής ερευνητής Τζον Μπούτσερ.


Πόση πρωτεΐνη ανά ημέρα είναι υγιής και σας βοηθά να χάσετε βάρος | Amibio-Project.eu\nΘέλετε να χάσετε βάρος και να στηρίζεται στη δίαιτα χαμηλή σε υδατάνθρακες; Στη συνέχεια, τα πρωτεϊνικά τρόφιμα θα πρέπει να είναι στο μενού σας. Αλλά πόση πρωτεΐνη ανά ημέρα είναι πραγματικά υγιής; Και όταν θα πρέπει να προσέξετε;\nΠρωτεΐνη (πρωτεΐνη) ανήκει με υδατάνθρακες και λίπος μαζί τα τρία βασικά απαραίτητα θρεπτικά συστατικά που χρειάζεται ο οργανισμός. Είναι εξαιρετικά σημαντικό, διότι παρέχει όλα τα ανθρώπινα κύτταρα είναι τα βασικά δομικά στοιχεία.\nΓια να υπάρχει επαρκής παροχή πρωτεϊνών, χρειαζόμαστε καθημερινά τροφές πλούσιες σε πρωτεΐνες , όπως το τυρί cottage, το κρέας ή τα αυγά για να φάει. Αλλά πρέπει να τρώμε την ημέρα πόση πρωτεΐνη; Εάν η ποσότητα είναι απεριόριστη, ειδικά αν θέλετε να χάσετε βάρος και μετά από μια πλούσια σε πρωτεΐνες διατροφή, όπως Atkins Fed; Ή αν θέλετε να χτίσετε μυϊκή μάζα;\nΠόσο πρωτεΐνης ανά ημέρα, συνιστάται;\nΗ Γερμανική Εταιρεία Διατροφής (DGE) συνιστά τρώει περίπου 0,8 γραμμάρια πρωτεΐνης ανά κιλό σωματικού βάρους. Είτε κάποιος είναι γυναίκα ή ένας άνδρας. Το άνω όριο είναι 2 g ανά κιλό σωματικού βάρους.\nΓια μια γυναίκα 60 kg, αυτό σημαίνει ότι 48-120 g πρωτεΐνης ανά ημέρα θα πρέπει να τρώνε. Ζυγίζει 80 kg, η συνιστώμενη δόση είναι μεταξύ 64 g και 160 g πρωτεΐνης ανά ημέρα.\nΟι τιμές αυτές ακούγονται πολύ από την πρώτη. Οι περισσότεροι σίγουρα δεν ξέρω πόση πρωτεΐνη που τρώτε κάθε μέρα και πρέπει να είναι undersupplied φόβο. Μην ανησυχείτε, κατά μέσο όρο οι γυναίκες τρώνε περίπου 60 γραμμάρια την ημέρα, οι άνδρες 81 g. Περισσότεροι από αρκετό.\nΑυτό είναι εν μέρει επειδή πρωτεΐνη που βρίσκεται σε πολλά τρόφιμα. Σε ζωικά τρόφιμα όπως το κρέας, τα ψάρια, αυγά ή τα γαλακτοκομικά προϊόντα, για παράδειγμα. Ωστόσο, ορισμένες φυτικές τροφές σκοράρει με υψηλή περιεκτικότητα σε πρωτεΐνες: όσπρια, ψωμί ολικής αλέσεως, δημητριακά και ξηρούς καρπούς.\nΠόσα γραμμάρια πρωτεΐνης θα πρέπει να καταναλώνονται κάθε μέρα για να χάσετε βάρος;\nΩς αποτέλεσμα της χαμηλής δίαιτας σε υδατάνθρακες έχει γίνει πρωτεΐνη ως ένα μικρό θαύμα θρεπτικών γύρω από την απώλεια βάρους στο κέντρο. Δεδομένου ότι σε Atkins and Co. Δύσκολα το ψωμί και τα ζυμαρικά, δηλαδή υδατάνθρακες τρώγονται, είναι συχνά κατέφυγε σε τροφές πλούσιες σε πρωτεΐνες. Η υιοθέτηση αρκετά μεγάλο χρονικό διάστημα και η καύση του λίπους ενθαρρυντικά. Αλλά πόση πρωτεΐνη που χρειάζεστε για να τρώτε ανά ημέρα για να διατηρήσετε τα κιλά ακριβώς έτσι μπέρδεψε;\nΜια σαφής ένδειξη δεν υπάρχει. Περισσότεροι από 0,8 γραμμάρια ανά χιλιόγραμμο σωματικού βάρους θα πρέπει να είναι. Δεν θα πρέπει να υπερβεί το 2 γραμμάρια ανά κιλό, αλλά. Σε γενικές γραμμές, η γερμανική Εταιρεία Διατροφής, ωστόσο, σαφές: «Ποιος θέλει να χάσει βάρος θα πρέπει να καταναλώνουν λιγότερο από ό, τι καταναλώνει - είτε πρόκειται για λιπαρά ή υδατάνθρακες που τρέφονται.»\nΕίναι πάρα πολύ πρωτεΐνη ανθυγιεινά;\nΕπιστημονικά, δεν είναι, αλλά πάρα πολύ πρωτεΐνη δεν πρέπει να τρώνε. «Πιθανές βλαβερές συνέπειες των πάρα πολύ πρωτεΐνη που δεν ξέρετε,» Antje Gahl λέει της ΓΔΕ. Ωστόσο, δεδομένου ότι πολλές τροφές πλούσιες σε πρωτεΐνες είναι επίσης πλούσια σε λιπαρά και περιέχουν, στην περίπτωση των ζωικών προϊόντων χοληστερόλης, που συμβουλεύει για το χειρισμό maßvollem.\nΠερισσότεροι από 300 έως 600 g κρέατος δεν θα πρέπει να καταναλώνονται κάθε εβδομάδα, τυριά και αλλαντικά, ακόμη και σε μικρές ποσότητες. Συνιστά να ανταποκριθεί στις απαιτήσεις της πρωτεΐνης κατά κύριο λόγο μέσα από φυτικές τροφές τακτικά και όσπρια, δημητριακά ολικής αλέσεως και ξηρούς καρπούς για να φάει.\nΣτο βίντεο: Έχουμε πρωτεΐνη σε σκόνη δοκιμαστεί\nΕδώ είναι περισσότερες συμβουλές διατροφής:\nΚάνει το ψωμί πρωτεΐνη πραγματικά λεπτό;\nχαμηλών υδατανθράκων βράδυ Esse: 3 πλούσια σε πρωτεΐνες συνταγές που έχουν γέμιση


Εκδηλώσεις στη Θράκη\nΗ Αλεξανδρούπολη είναι η πρωτεύουσα του Ν. Έβρου και σύγχρονη πόλη που, πέρα από συγκοινωνιακός κόμβος και εμπορικό κέντρο, αναπτύσσεται και ως τουριστικός προορισμός. Συνδυάζει ποικιλία προτάσεων, ανέσεις και ξεκούραση με διάφορες δραστηριότητες στη φύση. Οι παραθαλάσσιοι οικισμοί, τα ιαματικά λουτρά και οι οικολογικοί παράδεισοι του Έβρου μαγεύουν μονομιάς. Διαθέτει καλό φαγητό σε εστιατόρια και ταβέρνες καθώς και διαμονή σε όμορφα ξενοδοχεία και ξενώνες.\nΗ Αλεξανδρούπολη είναι η πρωτεύουσα και λιμάνι του νομού Έβρου.\nΗ πόλη άρχισε να αναπτύσσεται με την δημιουργία της σιδηροδρομικής γραμμής το 1870, που ένωνε την Θεσσαλονίκη με την Κωνσταντινούπολη και της έδωσε την δυνατότητα να γίνει εμπορικό κέντρο και να εξάγει τα προϊόντα του νομού. Επίσης η θέση της κοντά στη θάλασσα την ανέδειξε γρήγορα σε κομβικό λιμάνι της χώρας.\nΗ Αλεξανδρούπολη είναι μια πόλη σύγχρονη, με προσεγμένο ρυμοτομικό σχέδιο και αναπτύσσεται με γρήγορους ρυθμούς. Αποτελεί έναν από τους σημαντικότερους συγκοινωνιακούς κόμβους καθώς προσεγγίζεται με όλα τα μέσα, αεροπορικώς, σιδηροδρομικώς, οδικώς και ακτοπλοϊκώς.\nΣτην πόλη λειτουργούν τέσσερα τμήματα του Δημοκρίτειου πανεπιστήμιου Θράκης.\nΠολιούχος της πόλης είναι ο Άγιος Νικόλαος και γιορτάζεται στις 6 Δεκεμβρίου.\nΗ Αλεξανδρούπολη μέχρι το 1919 ονομαζόταν Δεδέαγατς. Ιδρύθηκε το 1875 και στην αρχή ήταν ένα ψαροχώρι, αλλά σιγά σιγά ο πληθυσμός της αυξήθηκε. Το 1913, κατά τον Α' Βαλκανικό Πόλεμο, έμεινε για λίγο υπό ελληνική διακυβέρνηση, αλλά πέρασε στη Βουλγαρία με τη Συνθήκη Βουκουρεστίου (1913).\nΤο 1920, με το τέλος του Α' Παγκόσμιου Πόλεμου, ενσωματώθηκε στην Ελλάδα και λίγο αργότερα τον ίδιο χρόνο, με το θάνατο του βασιλιά Αλέξανδρου, μετονομάστηκε σε Αλεξανδρούπολη.\nΗ γύρω περιοχή της Αλεξανδρούπολης έχει πλούσιο ιστορικό παρελθόν, καθώς στην θέση της βρισκόταν η αρχαία πόλη Σάλη, την οποία αναφέρει ο Ηρόδοτος, καθώς επίσης σε κοντινή απόσταση η αρχαία Μεσημβρία, η Ρωμαϊκή Τραϊανούπολη και η Βυζαντινή Βήρα.\nΈξω από την Αλεξανδρούπολη κοντά στο χωριό Άβας βρίσκονται το μεσαιωνικό κάστρο του Πόταμου και το κάστρο του Άβαντα όπου συνυπάρχουν τείχη Μυκηναϊκής, Κλασικής και Βυζαντινής εποχής.\nΘα δείτε τον Φάρο της Αλεξανδρούπολης. Όταν στη δεκαετία του 1850 άρχισε να δημιουργείται ένας λιμενίσκος στον ίδιο χώρο που είναι το σημερινό λιμάνι της Αλεξανδρούπολης φάνηκε η ανάγκη εγκατάστασης ενός φάρου που θα διευκόλυνε τους ντόπιους ναυτικούς αλλά και τους ναυτιλλόμενους από και προς τον Ελλήσποντο.\nΗ πλατεία της Μητρόπολης Αγίου Νικολάου, αποτελεί οικιστικό κόσμημα, με την εκκλησία του Αγίου Νικολάου και τα σχολεία από τις δύο πλευρές της.\nΗ Ζαρίφειος Παιδαγωγική Ακαδημία με το νεοκλασικό της κτίριο, καλύπτει την δυτική πλευρά του πάρκου Εθνικής Ανεξαρτησίας.\nΕπισκεφτείτε το Εθνολογικό Λαογραφικό Μουσείο, το Εκκλησιαστικό Μουσείο της Ιεράς Μητρόπολης και το Μουσείο Φυσικής Ιστορίας. Πρόκειται για ένα σύγχρονο και άρτια εξοπλισμένο κτίριο, πλήρως εναρμονισμένο με το φυσικό περιβάλλον. Βασικός σκοπός του Μουσείου Φυσικής Ιστορίας Αλεξανδρούπολης είναι η ανάδειξη της βιοποικιλότητας, σε όλα της τα επίπεδα.\nΓαλάζια γοητευτική λωρίδα η παραλία του νομού, από τη Mεσημβρία και τη Mάκρη μέχρι την Aλεξανδρούπολη. Η Μάκρη βρίσκεται στη νότια πλευρά του νομού στην Αλεξανδρούπολη και αποτελεί σημαντικό παραθεριστικό κέντρο τόσο για τους ντόπιους όσο και για τους τουρίστες. Θα κολυμπήσετε στην απλωτή αμμουδιά του χωριού.\nΕκτελούνται καθημερινά πτήσεις από Αθήνα και Θεσσαλονίκη και δρομολόγια ΚΤΕΛ και τρένου του ΟΣΕ. Ακτοπλοϊκά, η Αλεξανδρούπολη συνδέεται με τη Σαμοθράκη.\nΔήμος Αλεξανδρούπολης: 25510 26450\nΝοσοκομείο: 25510 25772, 74000\nΛιμεναρχείο: 25510 26468\nΑστυνομικό Τμήμα: 25510 66103\nΟΣΕ: 25510 26395\nΚΤΕΛ: 25510 26479\nΧάρτης για Αλεξανδρούπολη\nΗ Αλεξανδρούπολη είναι η πρωτεύουσα του Ν. Έβρου και σύγχρονη πόλη που, πέρα από συγκοινωνιακός κόμβος και εμπορικό κέντρο, αναπτύσσεται και ως τουριστικός προορισμός....\nΗ Σαμοθράκη είναι ένα νησί με ιδιαίτερη φυσιογνωμία. Είναι ορεινό, με πυκνή βλάστηση και τρεχούμενα νερά, αλλά διαθέτει και πανέμορφες παραλίες. Η μεγάλης αρχαιολογικής...\nΣχετικά άρθρα για Αλεξανδρούπολη\nΑφιερώματα για Αλεξανδρούπολη\nΕνοικιάσεις αυτοκινήτων στην Αλεξανδρούπολη


Μουσική εκδήλωση με ύμνους της Αγίας και Μεγάλης Εβδομάδος στην Άνω Βιάννο - Martyria %\nΑρχική > > ΕΚΚΛΗΣΙΕΣ > Αρχιεπισκοπή Κρήτης > Μουσική εκδήλωση με ύμνους της Αγίας και Μεγάλης Εβδομάδος στην Άνω Βιάννο\nΑπρ 1, 2019, 5:48 ΜΜ\nΟ Σεβ. Μητροπολίτης κ. Ανδρέας εξέφρασε την χαρά του για την επιτυχή και συγχρονισμένη απόδοση των ύμνων από την χορωδία της Σχολής, επαίνεσε τους εφημερίους και το εκκλησιαστικό συμβούλιο και ευχήθηκε στο Δήμαρχο Βιάννου κ. Πάυλο Μπαριτάκη, που έδωσε το παρών και σε όλους τους παρευρισκόμενους καλό υπόλοιπο της Αγίας και Μεγάλης Τεσσαρακοστής και να εορτάσουμε αξίως τα Άχραντα Πάθη του Κυρίου ημών Ιησού Χριστού και την Αγία Ανάσταση.\nPrevious Post «Το Οικουμενικό Πατριαρχείο... είναι φωτεινός φάρος και ελπίδα για το μέλλον»\nNext PostΒελγίου Αθηναγόρας: «Το ευλογημένο ράσο αποτελεί αντικείμενο σεβασμού, αλλά πολλάκις και περιφρονήσεως…»


Εργατική Αλληλεγγύη - Xιλή: Aπεργία - σταθμός για τους συμβασιούχους\nΜια σημαντική νίκη πέτυχαν με την απεργία τους οι μεταλορύχοι της κρατικής εταιρίας εξορύξεων της Χιλής, Κοντέλκο. 13 χιλιάδες εργάτες έκαναν απεργία ασταμάτητα για 37 μέρες και ανάγκασαν την εταιρία να καταθέσει καινούργια προσφορά. Οι απεργοί είναι συμβασιούχοι εργαζόμενοι και ανήκουν στην ομοσπονδία CTC. Με μεγάλη πλειοψηφία αποδέχθηκαν την προσφορά και έληξαν την απεργία. Η νέα προσφορά δίνει σημαντικά οφέλη και βελτιωμένες συνθήκες στους συμβασιούχους.\nΗ δημόσια επίδειξη πραγματικής δημοκρατίας πιθανά θα έχει ευρύτερο και πιο μακροπρόθεσμο αντίκτυπο. Δημιουργεί ένα προηγούμενο για τα συνδικάτα να διαπραγματεύονται ταυτόχρονα για όλους τους εργάτες, συμβάσιουχους και μόνιμους κάποιας “μητρικής” εταιρίας. Παλιότερα κάτι τέτοιο ήταν παράνομο λόγω των αντεργατικών νόμων που είχαν ψηφιστεί από τη δικτατορία του Πινοσέτ.\nΗ Κοντέλκο απασχολεί περίπου 28 χιλιάδες συμβασιούχους εργάτες σε σύγκριση με περίπου 17.300 μόνιμους. Ο ηγέτης της ομοσπονδίας CTC, Κρίστιαν Κουέβας, λέει πως το επόμενο βήμα είναι να οργανωθούν οι συμβασιούχοι των μεγάλων ιδιωτικών ορυχείων που σήμερα κυριαρχούν στον κλάδο των ορυχείων χαλκού της Χιλής. “Είναι μια νίκη για όλους τους συμβασιούχους” είπε σε μια συγκέντρωση, εισπράτοντας μεγάλο χειροκρότημα.\nΤην περασμένη βδομάδα, η Κοντέλκο κάθησε στο τραπέζι με τους ηγέτες της CTC, έχοντας λίγο πολύ υποχρεωθεί να το κάνει από την πρόεδρο της Χιλής, Μισέλ Μπασελέτ.\nΣτη διάρκεια των διαπραγματεύσεων, η Κοντέλκο έκανε πιο γενναιόδωρες αυξήσεις σε ομάδες εργατών που δεν είχαν απεργήσει. Σύμφωνα με τη μεγαλύτερη εφημερίδα των εργοδοτών, Ελ Μερκούριο, υπήρξε αντιπαράθεση ανάμεσα στους νεοφιλελεύθερους της Κοντέλκο και του Υπουργειου Οικονομικών από τη μια μεριά και το Υπουργείο Εργασίας από την άλλη, το οποίο ήθελε καλύτερη προσφορά στους απεργούς.\nΣτο μεταξύ η CTC αναζητούσε υποστήριξη από παντού. Ο καρδινάλιος Φρανσίσκο Χαβιέ Εράζουριζ μίλησε υπέρ των θέσεων της CTC, λέγοντας πως υπήρχαν σημαντικές διαφορές στις συνθήκες εργασίας και τους μισθούς μεταξύ μόνιμων και συμβασιούχων που κάνουν την ίδια δουλειά και πως η Codelco ως δημόσια επιχείρηση πρέπει να δίνει το καλό παράδειγμα ενάντια σε τέτοιες ανισότητες.\nΠαρόλες αυτές τις πολιτικές μανούβρες, η απεργία της CTC συνέχισε και οι νεοφιλελεύθεροι στην Κοντέλκο και την κυβέρνηση που επέμεναν να μην “υποχωρήσουμε απέναντι στη βία” ένιωσαν την πίεση πάνω τους. Ετσι η Κοντέλκο έκανε καινούργια προσφορά. Σύμφωνα με αυτήν: οι υπερωρίες θα υπολογίζονται επί των συνολικών αποδοχών και όχι επί του βασικού μισθού. Θα δοθεί μπόνους 450 χιλιάδες πέσος (μισθοί δύο μηνών) σε όλους τους εργάτες, ανεξάρτητα απο τις μέρες εργασίας τους. Νωρίτερα είχε μπει όριο παρουσίας στην εργασία 97%, το οποίο θα απέκλειε όλους τους απεργούς. Οχτώ μεροκάματα της απεργίας θα πληρωθούν (αρχικά δεν είχε δοθεί τέτοια προσφορά). Δεν θα απολυθεί κανένας απεργός (εκτός από όσους καταδικαστούν για ζημιές).Τα μέλη της CTC ψήφισαν υπέρ της συμφωνίας σε μαζικές συγκεντρώσεις. Παρόλο που τα αρχικά τους αιτήματα δεν εκπληρώθηκαν όλα, η κατάσταση για τους συμβασιούχους άλλαξε προς το καλύτερο.


ΕΟΠΥΥ – Βλασταράκος: Πρόεδρε. Άλλα μας λένε τα μάτια σου και άλλα η καρδιά σου – ΙΑΤΡΙΚΟΣ ΣΥΛΛΟΓΟΣ ΑΡΚΑΔΙΑΣ\nΕΟΠΥΥ – Βλασταράκος: “Ζητήσαμε οι γιατροί του ΙΚΑ, να έχουν πρόσθετες αποδοχές από τον Ε.Ο.Π.Υ.Υ, κατά πράξη και περίπτωση, μέσα από την λειτουργία του ιδιωτικού τους ιατρείου” ! Τώρα απειλεί με πειθαρχικές κυρώσεις όσους έχουν σύμβαση !\n1. Όσον αφορά το θέμα των μονιμοποιήσεων, μετά την ολοκλήρωση των κρίσεων από τα ΣΚΕΙΟΠΙΚΑ, ζητήσαμε\nτην άμεση ανακοίνωση των πινάκων μοριοδότησης στους ενδιαφερόμενους. Ο Διοικητής του ΙΚΑ ΕΤΑΜ\nυποσχέθηκε την άμεση ανακοίνωση.\n2. Για το Επιστημονικό Βαθμολόγιο, ζητήσαμε την παρέμβαση της Διοίκησης προς τη Νομική Υπηρεσία, για την\nάμεση συζήτηση του θέματος στο αρμόδιο τμήμα του Νομικού Συμβουλίου, για σχετική γνωμοδότηση.\nΕ.Ο.Π.Υ.Υ. τις θέσεις της Ομοσπονδίας τις οποίες σας έχουμε γνωστοποιήσει. Τονίσαμε ότι η Πολιτεία, είναι υποχρεωμένη για προμήθεια και εγκατάσταση ολοκληρωμένου συστήματος για την ηλεκτρονική συνταγογράφηση. Πέραν της προμήθειας των Η/Υ, υπάρχει πρόβλημα αναλωσίμων, συντήρησης, λειτουργίας και προσβασιμότητας. Το υπάρχον σύστημα (όπως για ΟΠΑΔ, ΟΑΕΕ) δεν είναι εύκολα προσβάσιμο.\nΗ Ομοσπονδία έχει τοποθετηθεί υπέρ της ηλεκτρονικής συνταγογράφησης, αλλά με κανόνες που θα βοηθούν γιατρό και ασφαλισμένο και δεν θα ταλαιπωρούν. Πολλοί γιατροί δεν έχουν τη δυνατότητα ευκολίας χειρισμού και πρόσβασης. Τα ραντεβού, όταν εφαρμοσθεί η ηλεκτρονική συνταγογράφηση, ζητήσαμε, να γίνουν τουλάχιστον 20 λεπτά\nκαι απαραίτητα να υπάρξει γραμματειακή υποστήριξη. Πρέπει να εγκατασταθεί σύστημα ευκόλως προσβάσιμο και ολοκληρωμένο (εκκρεμεί εξ’ άλλου διαγωνισμός) και αυτό είναι ευθύνη της Πολιτείας.\nΟ Διοικητής του ΙΚΑ ΕΤΑΜ και ο Διοικητής του Ε.Ο.Π.Υ.Υ. δέχτηκαν τις αιτιάσεις, τα προβλήματα και τις δυσκολίες, υποσχέθηκαν και την ταυτόχρονη λειτουργία μέσω του συνταγολογίου και τόνισαν ότι υπάρχουν δεσμεύσεις στην ΤΡΟΙΚΑ για λειτουργία της ηλεκτρονικής συνταγογράφησης (από Οκτώβριο 2011), αλλά υποσχέθηκαν ενέργειες για διευκόλυνση στην ομαλή λειτουργία. Θα υπάρξει και άλλη ανακοίνωση, μετά από τις νέες ενέργειες της Διοικήσεως στα σχετικά αιτήματά μας, αφού εκδοθεί και νέα εγκύκλιος από την Διοίκηση του ΙΚΑ.\n4. Όσον αφορά την τροπολογία και την αναγραφή από τους γιατρούς της δραστικής ουσίας, εκφράσαμε και\nεκφράζουμε για μια ακόμα φορά την αντίθεση σε τέτοιες ενέργειες, που αποδυναμώνουν το έργο των γιατρών,\nυποβαθμίζουν την λειτουργία τους και μετακυλούν σε άλλους λειτουργούς της υγείας την απόφαση για την\nχορήγηση των φαρμακευτικών ιδιοσκευασμάτων παρά πάσα έννοιας ηθικής και δεοντολογίας, έναντι της\nπερίθαλψης και των ασθενών.\n5. Εκφράζουμε την αγωνία μας για το ενδεχόμενο της εργασιακής εφεδρείας και στους γιατρούς του ΙΚΑ, με το\nκλείσιμο μονάδων, κατάργηση οργανικών θέσεων κλπ.\n7. Επαναβεβαιώσαμε την απαίτηση του ιατρικού κόσμου για δυνατότητα συνταγογράφησης και αναγραφής\nπαρακλινικών εξετάσεων και από μη συμβεβλημένους με τον Ε.Ο.Π.Υ.Υ γιατρούς μέσα από την πιστοποίησή\nτους. Το αίτημα αυτό διαβεβαίωσαν ότι προτίθενται να υλοποιήσουν.\nΜας το έστειλε ο καλός συνάδελφος Γ. Αμερικάνος. Ουρολόγος\nOne thought to “ΕΟΠΥΥ – Βλασταράκος: Πρόεδρε. Άλλα μας λένε τα μάτια σου και άλλα η καρδιά σου”\n18 Φεβρουαρίου 2013 στις 09:13